Šta stoji iza imena "Esmark" - SDCafe.rs\nHome\tInfo\tŠta stoji iza imena “Esmark”\nŠta stoji iza imena “Esmark”\nAmerička kompanija Esmark, koja je potvrdila da će se prijaviti na tender za Železaru Smederevo, ima duboku tradiciju u proizvodnji čelika.\nReč je o privatnoj kompaniji, jednoj od vodećih prerađivača i distributera ravno-valjanog čelika i trećem proizvođaču čelicnih ploča u SAD.\nTokom niza godina, Esmark je diverzifikovao svoja interesovanja i poslovanje, fokusirajući se na nekoliko ključnih industrijskih grana, poput proizvodnje čelika, istraživanja u oblasti nafte i gasa, u avio-uslugama, nekretninama, tehnologiji i sportskom menadžmentu, piše na internet stranici te kompanije.\nNjen osnivač, izvršni direktor i predsednik je DŽejms Bušar, koji je takođe naslednik i kontrolni akcionar Bušar grupe, osnovane 1995. godine sa početnim kapitalom od 500 dolara, i u kojoj i dalje poseduje 100-procentno vlasništvo zajedno sa suprugom Karolinom.\nEsmark je privatna porodična kompanija, a tokom godina proširila je posao u nekoliko grana. Kompanija je sada, pored proizvodnje čelika, koncentrisana u nekoliko ključnih industrijskih oblasti – eksploraciju nafte i gasa, u avionskoj industriji, u poslovima nekretnina, tehnologije.\nOdluka Esmarka da učestvuju na tenderu za smederevsku Železeru došla je nakon jučerašnjih razgovora premijera Aleksandara Vučića sa Bušarom u Londonu, koji su ocenjeni kao "izuzetno produktivni korisni".\nInače, Esmark je već formirao menadžment tim sa, kako je saopšteno, velikim iskustvom na poslovima po Evropi koji je, kako se navodi, između ostalog, radio na revitalizaciji kompanije U.S. Stil iz Košica.\nSmederevska Železara danas proizvodi 380.000 tona čelika, a očekuje se da će ta proizvodnja biti povećana na 2,2 miliona tona. Premijer Srbije je pre, kao i posle razgovora sa Bušarom poručio da će vest o privatizaciji Železare biti dobra ne samo za radnike u Smederevu već i za celu Srbiju.\nNa jednoj od konferencija za novinare uoči odlaska u London, Vučić je rekao da će, ukoliko bude postignut dogovor o privatizaciji, to na prigodan način biti i proslavljeno.\n“Esmark” potvrdio da ide na tender za Železaru\nSanacija zvonika na crkvi zbog opasnosti od rušenja


PREDSTAVLJAMO NAŠE FUDBALERE (1) – NEMANJA LAZIĆ\n„ŠKOLA MI DAJE VETAR U LEĐA!“\nU susret Svetskom prvenstvu u fudbalu, koje će se održati od 6. do 14. aprila u Beogradu, objavljujemo razgovore sa mladim fudbalerima, učenicima Hemijsko-tehnološke škole, pobednicima Republičkog takmičenja u futsalu.\nNemanja Lazić, učenik III-11 odeljenja, budući tehničar za zaštitu životne sredine, fudbalom se bavi i bukvalno – od malih nogu. Trenira od pete godine, pohađao je školu fudbala “Vuk Parać” i pamti prve korake kojima ga je naučio trener Boban Lazić. Iz Ćuprije u Suboticu dolazi po završetku osnovne škole, postaje član FK “Spartak”, upisuje srednju školu… Ne krije da mu je Hemijsko-tehnološka škola bila “prva želja”.\nOTPAD KAO ENERGIJA\nNastavljajući saradnju sa Fakultetom tehničkih nauka u Novom Sadu, Hemijsko-tehnološka škola učestvovala je u projektu „OKEJ“ – Otpad kao energija, koji predstavlja nastavak popularnog projekta SKAR (Sakupljaža, Kalkulaža, Ambalaža, Reciklaža). Tim povodom, profesorka Marija Peić Tukuljac i učenik odeljenja IV-11 Marjan Ostrogonac učestvovali su na završnoj konferenciji, održanoj od 19. do 20. februara u Novom Sadu.\nEKSPERIMENTI KROZ TEORIJU I PRAKSU\n“Kiri” takmičenje, čija je tema zaštita životne sredine, održano u našoj školi u sredu, 27. februara, okupilo je učesnike su iz Subotice, Sente i Oroma. Takmičili su se učenici od trećeg do osmog razreda osnovne škole, kao i srednjoškolci. Učenici odeljenja 4-12 Hemijsko-tehnološke škole osvojili su četvrto mesto.\nTROUGAO: UČENIK, ŠKOLA, KOMPANIJA\nU Velikoj većnici Gradske kuće, u sredu, 13. februara, održan je stručni skup posvećen dualnom obrazovanju, kao najsavršenijem primeru saradnje škole i privrede. Tim povodom, svoja iskustva preneli su i predstavnici Hemijsko-tehnološke škole, koja važi za jedan od najboljih primera dobre prakse.\nŠKOLA DOBILA MAŠINU ZA VEZ!\nZahvaljujući Nacionalnom savetu mađarske nacionalne manjine, uz stručnu i finansijsku pomoć Republike Mađarske, Hemijsko-tehnološka škola dobila je mašinu za vez, sa ciljem osavremenjavanja stručnog obrazovanja i praktične obuke. Reč je o vez-mašini marke “Brother”, sa jednom glavom i šest igala, namenjenoj za ukrašavanje odevnih i drugih tekstilnih predmeta, čija je cena 771.120 dinara!\nSTONI FUDBAL USKORO U KLUBU\nKlub učenika Hemijsko-tehnološke škole osvanuo je sa novim sadržajem – stolom za stoni fudbal, koji će posebno obradovati predstavnike jačeg pola. I dok učenici sa nestrpljenjem očekuju montiranje preostalih elemenata, i „oštre“ ruke, ostali koriste „svoju“ prostoriju u punom kapacitetu: za gledanje televizije, listanje novina, igrice na kompjuteru ili opušteno čavrljanje. Klub učenika definitivno služi svrsi...\nPAUZA ZBOG GRIPA\nŠkolska godina biće "pauzirana" narednih sedam dana! U ponedeljak, 18. februara, počinje pauza podstaknuta epidemijom gripa, a đaci se vraćaju u klupe 25. februara.\nNačin na koji će se nastava odraditi, biće naknadno saopšten.\nPOSETA BRATSKOJ ŠKOLI\nDirektor i profesori Hemijsko-tehnološke škole bili su gosti bratske škole u Đakovu (Hrvatska), koja je u petak, 1. februara, obeležila svoj Dan. Srednju strukovnu školu Antuna Horvata i Hemijsko-tehnološku školu vezuje dugogodišnje prijateljstvo i saradnja, na obostrano zadovoljstvo.\nČESTITKA IZ POKRAJINSKOG SEKRETARIJATA\nNA SVETOSAVSKOM TURNIRU...\nŠKOLA DOBITNIK SVETOSAVSKE NAGRADE!\n(JOŠ) VIŠE RAZLOGA ZA SLAVLJE\nBroj posetilaca 929450


Sporazum je potpisan simbolično jedan dan prije Međunarodnog dana osoba sa invaliditetom, koji se obilježava 3. decembra.\nCilj ovog sporazuma, pored potvrđivanja saradnje između Federalnog ministarstva i Vijeća organizacija osoba sa invaliditetom, jeste unapređenje prava i položaja osoba sa invaliditetom i njihovih organizacija u FBiH, kako bi se u narednom periodu kreirala što bolja rješenja za osobe sa invaliditetom.\nMinistar Drljača je kazao da se nada da će Sporazum biti kratkog vijeka, uzimajući u obzir da se u proceduri nalazi Zakon o organizacijama i reprezentativnim organizacijama osoba sa invaliditetom i civilnih žrtava rata.\n- Usvajanjem ovih zakona konačno će se stvoriti zakonski osnov za veoma važno i složeno pitanje finansiranja osnovne djelatnosti reprezentativnih organizacija, dodjelu i pravdanje sredstava, a još bitnije, što će se utvrđivanjem reprezentativnih organizacija postići da imamo jasne partnere u kreiranju politika i rješenja oblasti invaliditeta - istakao je ministar Drljača.\nInače, Vijeće organizacija osoba sa invaliditetom predstavlja ukupno devet različitih Saveza osoba sa invaliditetom, koji zbog svoje pedesetogodišnje tradicije bavljenjem ovim pitanjima predstavlja partnera Federalnog ministarstva.\nIz Federalnog ministarstva rada i socijalne politike ovom prilikom čestitaju Međunarodni dan osoba sa invaliditetom - 3. decembar, uz nadu da će u periodu do obilježavanja ovog dana naredne godine poteknuti aktivnosti koje će imati cilj osnaživanje osoba sa invaliditetom i osiguranje inkluzivnosti i jednakosti, kroz stvaranje boljeg i pravednijeg društva za sve osobe sa invaliditetom u Federaciji BiH, saopćeno je iz ovog ministarstva.


26-02-2021 11:47 Svet Planeta\nAmerički specijalizovani list The National Interest nazvao je završetak izgradnje gasovoda Severni tok 2 „još jednom pobedom ruskog predsednika Vladimira Putina“.\nOcenio je da će Rusija sa završetkom tog magistralnog gasovoda moći da utiče na veći deo Evrope:\n„Rusija već kontroliše oko 40% evropskog tržišta gasa, a svoj udeo će sa Severnim tokom 2 samo povećati. Kada i ako taj gasovod i Turski tok budu završeni, skoro 70% ruskog izvoza ugljovodonika plasiraće se na evropsko tržište“.\nIsti list navodi da u Nemačkoj postoje i protivnici tog gasovoda jer „razumeju kakvu političku štetu“ Severni tok-2 može da nanese odnosima SAD i Evropske unije.\nJoš su navodno uvereni da je gasovod SP-2 nepremostiva prepreka energetskoj raznolikosti i bezbednosti EU.\nThe National Interest – kao pravi američki list – i ne pokušava da odgovori: a kako to Severni tok 1 nije bio čak ni smetnja EU da protiv Rusije uvede desetak paketa sankcija, a nije ni razdvojio EU od Sjedinjenih Država.\nNezavisno od svega, nemački politički analitičar, naučni direktor Nemačko-ruskog foruma, Aleksandar Rar, takođe je izjavio da se administracija DŽoa Bajdena pomirila sa činjenicom da će izgradnja gasovoda Severni tok 2 biti završena.\nEkipa Velje Nevolje po nalogu Vučića gušila julske proteste. Više o tome čitajte OVDE.


LN - Japanci šokirali Srbiju u Novom Sadu! - Sportske.net\nLN - Japanci šokirali Srbiju u Novom Sadu!\nNa startu Lige nacija reprezentacija Japana je savladala Srbiju u Novom Sadu rezultatom 1:3.\nLN - Podmlađena Srbija upisala drugi poraz u ItalijiTreći trijumf Srpkinja u Ligi nacijaLN - Srbija poražena na startu drugog "vikenda"Maja Ognjenović upozorava na nehumani sistem takmičenja!Počinje Liga nacija, odbojkaški spektakl u Novom Sadu!\nJapan je odigrao fantastičan meč danas u Novom Sadu, slavili su u prvom meču Lige nacija protiv Srbije koja je igrala u kombinovanom sastavu sa 1:3 (17:25, 12:25, 26:24 i 17:25).\nNakon prvog seta koji je bio iznenađenje za mnoge, Japanci su još jače krenuli u drugi i stekli ogromnu prednost već nakon prvih poena seta, na kraju su ga dobili prilično ubedljivo sa ogromnih 25:12.\nPoslednje atome snage srpski tim je pružio u trećem setu kada je spašena meč-lopta, uspeli smo da osvojimo set, ali u četvrtom, ispostavilo se i poslednjem setu, nismo uspeli da pariramo raspoloženijim i bolje pripremljenim Japancima.\nBila je ovo prva pobeda Japana nad reprezentacijom Srbije od 2006. godine.


Ajatullah Hamenei osudio Trumpove ružne izjave protiv Irana\nSeptember 21, 2017 - 10:39 PM Kod vijesti : 855611 Izvor : ABNA Link:\nAjatullah Hamenei je danas rekao kako izjave američkog predsjednika ne donose američkoj naciji nikakav ponos ni čast. "Američka elita trebala bi se stidjeti što ima takvog predsjednika" - dodao je iranski vrhovni lider.\nABNA: Lider islamske revolucije Irana, ajatullah Sejjid Ali Hamenei osudio je posljednje komentare koje je na račun Irana izrekao američki predsjednik Donald trump u UN-u, rekavši kako su oni ružni, blesavi i lažni.\nAjatullah Hamenei rekao je to danas tokom sastanka s članovima Vijeća eksperata IR Iran.\nOn je rekao kako izjave američkog predsjednika ne donose američkoj naciji nikakav ponos ni čast. "Američka elita trebala bi se stidjeti što ima takvog predsjednika" - dodao je iranski vrhovni lider.\n"Taj glupi, izuzetno ružni i odvratni govor predsjednika SAD-a, gangsterskim i kaubojskim jezikom, preplavljen čistim lažima, proizilazi iz njihovog bijesa i frustracija" - rekao je on.\nOn je također istakao da ljutnja Vašingtona proizilazi i iz neuspjeha u vezi s planovima u Zapadnoj Aziji, gdje Iran igra uticajnu, časnu i uspješnu ulogu.\n"Prisustvo i uticaj Islamske Republike Iran dovelo je do toga da zavjere i namjere Sjedinjenih Država i cionista Izraela propadnu u regionu, i to je razlog njihovog bijesa" - rekao je on.\n"Amerikanci su tokom dugih godina namjeravali ostvariti svoje planove za "Novi Bliski Istok", "Veći Bliski Istok" za Zapadnu Aziju, s fokusom na Irak, Siriju i Libanon" - rekao je iranski vrhovni lider i naglasio kako su doživjeli poraz u sve tri zemlje.\nTokom svog govora na Generalnoj skupštini UN-a, Trump je optužio Iran da se bavi destabilizirajućim aktivnostima u regiji. On je ustvrdio da je "iranska podrška terorizmu" u suštoj suprotnosti s nedavnim "obavezivanjem mnogih njegovih susjeda da se bore protiv terorizma i zaustave njegovo finansiranje".\nTrump je također nuklearni dogovor s Iranom nazvao "sramotom" koju će Vašington možda napustiti.


Neško Milovanović - Blic Sport\nŠef stručnog štaba Čukaričkog Nenad Lalatović pohvalio je posle pobede u Novom Pazaru (0:5) svoje igrače, jer su prvi put u istoriji kluba sa Banovog brda ostvarili devetu pobedu za redom u gostima, odnosno, ove polusezone su pobedili sve utakmice koje su odigrali na strani.\nBORBA ZA BODOVE Milovanović: Da ostanemo neporaženi u Subotici\nTrener fudbalera Novog Pazara Nenad Milovanović rekao je da vrlo dobro poznaje ekipu Spartaka i da veruje da će njegovi igrači ostati neporaženi u Subotici, u subotnjem okršaju od 16 sati.\nMilovanović o stanju u Radniku: Jesmo u krizi rezultata, ali momci su dobri, pedantni i vredni\nTrener fudbalskog kluba Radnik Neško Milovanović rekao je da je njegova ekipa u rezultatskoj krizi, ali da se trudi da što pre počne da beleži bolje rezultate u srpskom prvenstvu.\nPOVRATAK Milovanović ponovo trener Radnika\nNaš fudbalski trener Neško Milovanović preuzeo je klupu superligaša Radnika iz Surdulice.\nTrener Mladosti: Neću da umanjujem Zvezdinu pobedu, ali bih rekao mnogo toga\nTrener Mladosti iz Lučana Neško Milovanović bio je vidno nezadovoljan posle poraza od Crvene zvezde sa 0:3 u 8. kolu Superlige.\nLalatović: U zemlju bih propao da mogu, neću da odem kao Sa Pinto\nTrener fudbalere Crvene zvezde Nenad Lalatović bio je revoltiran posle poraza od kragujevačkog Radničkog sa 2:1 u 28. kolu Jelen Superlige.\nMilovanović: Dozvolio sam mojim igračima da sednu na teren\nNeško Milovanović, trener Radničkog iz Kragujevca, istakao je da se on saglasio sa inicijativom njegovih fudbalera da sedeći na početku gostovanja Partizanu (2:1) izraze nezadovoljstvo višemesečnim neprimanjem plata.\nKragujevčani veruju u pobedu protiv starog rivala Novog Pazara\nTrener fudbalera Radničkog 1923 iz Kragujevca Neško Milovanović rekao je da bi pobeda protiv gostujućeg Novog Pazara u utakmici 18. kolu Superlige Srbije njegovu ekipu vratila u život.\nMilovanović: Borili se bez povređenog Frajdeja, dugo smo čekali kontru za gol\nTrener fudbalera Mladosti Neško Milovanović zadovoljan je bodom u remiju sa Crvenom zvezdom (1:1) u Lučanima, u okviru 15. kola Jelen Superlige.\nFK Radnički napad navijača na fudbalera Vuka Sotirovića okarakterisao je kao izolovani slučaj na koji treba što pre zaboraviti, jer kragujevačkog superligaša u nedelju očekuje teška utakmica sa Vojvodinom. Ipak je sve u senci nemilog događaja.\nFudbalski klub Radnički 1923 osudio je napad navijača na igrača tog kluba Vuka Sotirovića, ali i natpise medija o tome.\nMilovanović: Lalatoviću želim da odbrani ono zbog čega je doveden\nTrener Radničkog 1923 Neško Milovanović čestitao je i svojoj i ekipi Crvene zvezde na prikazanom u remiju (0:0) u 13. kolu Jelen Superlige.


EKOS SERVIS - O nama\nje specijalizovani servis osnovan 1992 god. za pružanje stručnih i visokokvalitetnih usluga u domenu održavanja higijene poslovnih, sportskih, zdravstvenih, hotelskih kao i privatno-stambenih objekata i vozila.\nSistem koji primenjujemo\nuz najsavremenije uređaje i ekološka hemijska sredstva i emulzije renomiranih svetskih proizvođača 3M i ECOLAB, obezbjeduje potpuno čist i zdrav prostor korisnicima naših usluga. Naše ekipe su u stanju da u najkraćem roku na krajnje profesionalan i stručan način izvrše zadatak. Profesionalni odnos prema poverenim obavezama, stručnost i višegodišnje iskustvo u radu obezbeđuju da čistoća vašeg objekta dobije potpuno novu dimenziju.


ŠTEFAN FILE: BiH NIJE ISPUNILA GLAVNE OBAVEZE\nFile: BiH nije ispunila glavne obaveze\nŠtefan File na konferenciji za novinare nakon sastanka u Sarajevu, 27. novembar 2012.\nEvropski komesar za proširenje i politiku susjedstva Štefan File u utorak je u Sarajevu, nakon sastanka sa zvaničnicima bh. vlasti, izjavio da su vrata Evropske unije širom otvorena za BiH i pozvao domaće političare da rade na provođenju reformi.\nNakon drugog kruga „dijaloga na visokom nivou“, File je ocijenio da nije ostvareno ono što je dogovoreno u Briselu prije pet mjeseci, a što je sadržano u Mapi puta, u dokumentu koji bi BiH trebao dovesti do kandidatskog statusa.\nI prije ovih ocjena, bilo je jasno da su dva zadatka: provođenje presude Evropskog suda u predmetu „Sejdić-Finci“ i utvrđivanje mehanizma koordinacije različitih nivoa vlasti u ostvarivanju integracijskih obaveza glavne prepreke za BiH.\nGotovo svi u BiH i izvan nje znaju sve o puževom koraku ove zemlje na putu evropskih intgracija. Učinjeno je nedovoljno, najmanje u poređenju sa susjedima, izigrani su brojni dogovori, pa i posljednja Mapa puta. Sve je to, nakon dijaloga na visokom nivou, potvrdio evropski komesar za proširenje Štefan File.\n„Nažalost, moram reći da predstavnici BiH nisu ispunili glavne obaveze koje su preuzeli na sebe u toku našeg prvog sastanka. I dalje ne postoji politički dogovor o implementaciji presude Sejdić-Finci. Model za mehanizam koordinacije za sve nivoe vlasti u BiH na pitanjima koja se tiču EU i dalje nije predložen. Jasno je da će ovo dovesti do dodatnog odlaganja evropskih integracija vaše zemlje“, poručio je File.\nBh. političari su provođenje presude Evropskog suda za ljudska prava preveli na teren rasprave o položaju i ravnopravnosti svih u BiH. Ipak, Božo Ljubić, predsjednik HDZ-a 1990., evropskom komesaru je saopštio da je djelimičan kompromis postignut.\n„Treba jasno reći da smo mi i na sastanku u Mostaru nekidan potvrdili principe realizacije ove presude. Čak i korak dalje od toga - dogovoren je i model kad je u pitanju Dom naroda BiH, pa i model izbora izaslanika u Dom naroda Federacije pravedniji i prema konstitutivnim narodima i prema nacionalnim manjinama i prema tzv. ostalima u FBiH“, rekao je Ljubić.\nNarednog mjeseca navršiće se tri godine od kako je Evropski sud donio presudu, te je na mjestu pitanje kako je moguće da se u zemlji očigledne neravnopravnosti i diskriminacije političari ponašaju tako neodgovorno. Željko Komšić, član Predsjedništva BiH, koji se razišao sa SDP- om upravo na pitanju provođenja presude, i sam postavlja pitanje zašto nema iskrene namjere da se sudska odluka provede.\n„Da smo drugačiji, pošteniji i prema sebi i ovoj zemlji, ne bismo se našli u problemu kako da provedemo presudu međunarodne pravne institucije, ne bismo u njoj gledali priliku kako da prevarimo jedni druge, ne bismo tvrdili da je sasvim normalno, demokratski, ustavno, pragmatično da svi ljudi rođeni u ovoj zemlji nisu isti“, rekao je Komšić.\nPrema Mapi puta, do 31. oktobra je trebalo definisati efikasan sistem koordinacije o integracijskim procesima, a do 30. novembra izmijeniti Ustav. Obaveze su potpisane, ali nisu ispunjene, podsjeća Halid Genjac, predsjednik skupštinske komisije za evropske integracije.\n„Može se razumjeti kašnjenje kad se tiče pitanja promjene Ustava i provođenja presude Sjedić-Finci, međutim, kad se tiče pitanja rada na uspostavljanju ili dogovoru oko efikasnih mehanizama koordinacije, tu se pokazuje da nije bilo posvećenosti procesu evropskih integracija. Ja mislim da mi bez dogovora efikasnog mehanizma koordinacije i njegovog stupanja na snagu u evropskim integracijama ne možemo dalje“, smatra Genjac.\nMehanizam koordinacije se prebacuje na teren nadležnosti različitih nivoa vlasti. To nikako nije tehničko pitanje, kako ga neki žele predstaviti, naglašava lider SNSD-a Milorad Dodik, koji je učestvovao u visokom dijalogu o procesu evropskih integracija u BiH.\n„To podrazumijeva decentralizovanu BiH i sa stanovišta odlučivanja i implementacije evropskih politika. To podrazumijeva ne subordinaciju nego naprosto upotrebu nadležnosti koje imate. BiH ima 10 ustavnih nadležnosti, nekoliko koje smo dogovorili i jedan značajan broj nametnutih koje će se morati ponovo redefinisati“, naveo je on.\nNakon što su početkom godine usvojeni Zakon o državnoj pomoći i Zakon o popisu stanovništva i domaćinstava, mjesecima se u BiH nije događalo ništa. U utorak je uspostavljeno Vijeće za državnu pomoć, o čijem značaju ministar vanjske trgovine i ekonomskih odnosa Mirko Šarović kaže da je značajna vijest.\n„Do sada smo imali slučajeve da se kroz budžete dodjeljuju velika javna sredstva odlukama vlada ili određenih ministarstava, bez ključne kontrole da li se javna sredstva mogu dodjeljivati kao pomoć, podrška, bespovratno i sl. preduzećima, javnim, državnim, privatnim i drugim institucijama.“\nPredsjedavajući Vijeća ministara Vjekoslav Bevanda izražava nadu da će sve ići lakše sada kad se konačno zna ko je parlamentarna većina u BiH.\n„Atmosfera u kojoj je danas dijalog vođen daje povjerenje i uvjerenje da će Vijeće ministara imati snažnu potporu nove parlamentarne većine za sve ono što je kreativno i na evropskom putu“, ocijenio je Bevanda.\nEvropska unija liderima bh. partija nije postavila nove vremenske rokove za ispunjavanje obaveza. Oni su sami obećali da će najznačajnije reforme provesti do narednog dijaloga sa predstavnicima EU, koji je najavljen za februar 2013. godine.


Merkel: SAD najviše dobrodošle na samit G20\nNemačka kancelarka Angela Merkel izjavila je danas da su SAD važan deo samita G20, koji će sledećeg meseca biti održan u Nemačkoj i da će ta zemlja biti "najviše dobrodošla", uprkos svim razlikama u mišljenju.\nI pored "toplih reči", Merkelova, koja je govorila na skupu organizovanom povodom samita u Hamburgu, ponovila je kritiku odluke američkog predsednika Donalda Trampa da se povuče iz Pariskog sporazuma o klimatskim promenama, i nazvala tu odluku "gorkim udarcem", prenosi AP.\nTramp u poseti Poljskoj uoči samita G20\nOd inauguracije Trampa u januaru, Merkelova i on imaju "nelagodne odnose", ocenjuje agencija.\nKako se navodi, kancelarka je kritikovala nekoliko Trampovih odluka, uključujući i priojekat izgradnje zida protiv imigranata na američkoj granici na jugu, dok je Tramp osudio Nemačku zbog izvoza i prihvatanja velikog broja migranata 2015. godine.\nMerkel: Neprihvatljivo nasilje demonstranata, ugrozili živote\nIvanka Tramp zamenila oca za stolom na samitu G20; Merkel: Nemam ništa protiv\n"POZITIVAN RAZVOJ DOGAĐAJA" Putin pohvalio napore Merkelove\nPutin i Tramp imali dva sastanka na samitu G20


Uprkos tržištu koje stagnira rast od 18 odsto za Štadu\nnemanja jokic\t 11.03.2021. 13:26h\nŠtada grupa, u okviru koje posluje domaći Hemofarm, objavila je poslovne rezultate za prošlu godinu – ova kompanija u 2020. godini na globalnom nivou ostvarila je rast prodaje od 18 odsto i godišnju prodaju koja na grupnom nivou premašuje tri milijarde evra. Tokom prošle godine, Štada je dospela na četvrto mesto na evropskom tržištu generičkih proizvoda, dok je na tržištu zdravstvenih proizvoda široke potrošnje svoju poziciju unapredila sa devetog na peto mesto.\n„Tokom čitave prošle godine, naš prioritet bio je da osiguramo zdravlje i bezbednost naših zaposlenih i njihovih porodica. Takođe, na pandemiju smo odgovorili agilnošću i nastavili smo da jačamo naš lanac snabdevanja. Ponosan sam na to kako je Štada, usred pandemije, neumorno radila sa stotinama partnera na redovnom snabdevanju tržišta lekovima i ispunjavanju naše svrhe da kao pouzdan partner brinemo o zdravlju ljudi,” ističe generalni direktor Štade Peter Goldšmit.\nKompanija očekuje da će nastaviti put rasta. Štada razmatra nove akvizicije, licenciranje i druge prilike za razvoj poslovanja, i zato je uverena u ostvarenje daljeg rasta u ovoj godini.\nDomaći Hemofarm – lider u regionu\nHemofarm posluje u okviru Štada grupe od 2006. i iz godine u godinu uvećava svoje proizvodne kapacitete i asortiman lekova i drugih preparata koje nastaju u njegovim pogonima. U ovom trenutku zapošljava oko 3.500 radnika i ima proizvodne pogone u tri zemlje u regionu.\n„Mi smo i prošle godine potvrdili lidersku poziciju u regionu sa proizvedenih 6,5 milijardi tableta i drugih formi. Pošto govorimo o godini koju je obeležila, nažalost, još aktuelna pandemija, naš najveći uspeh svakako je činjenica da smo na vreme i u potrebnoj količini u našim fabrikama u Srbiji, Bosni i Hercegovini i Crnoj Gori proizveli lekove i isporučili ih širom sveta. Ličnim primerom pokazali smo koliko je za svaku zemlju i njene građane važno da imaju domaću proizvodnju lekova“, ističe generalni direktor Hemofarma Ronald Zeliger.\nBrendovi zdravstvenih proizvoda široke potrošnje i farmaceutskih specijaliteta sada čine oko polovinu prodaje Štade u ukupnom iznosu od tri milijarde evra u 2020. godini.\nGROBARI U TRANSU, PARTIZAN JE ŠAMPION EVROPE U FUDBALU? UEFA oduzima titule Superligašima, CRNO-BELI SLAVE TROFEJ iz 1966! VIDEO 81\t880


Polaznici škole njemačkog jezika dobili sertifikate - KVorum.net / Kotor-Varoš -\nPolaznici škole njemačkog jezika dobili sertifikate\nAutor: Slaven Šubara / Datum: 19.08.2016. 19:45\nUspješno je realizovan još jedan ciklus Kursa njemačkog jezika. Polaznicima „Škole stranih jezika“ koju organizuje JU „Centar za kulturu, sport i informisanje“ u saradnji sa Kembridž centrom Banjaluka dodijeljeni su sertifikati o uspješno položenom kursu.\nOvoga puta, u prostorijama JU „Centar za kulturu, sport i informisanje“ svoje sertifikate su dobili polaznici prvog i drugog stepena (A1 i A2) koji su stekli osnovna, ali i nadogradili postojeće znanje njemačkog jezika. Pored kursa njemačkog jezika uspješno se realizuje i kurs italijanskog jezika.\nSvi zainteresovani koji žele da upišu novi ili nastave viši ciklus kursa njemačkog i italijanskog jezika mogu da se prijave do 15. septembra lično u prostorijama Centra (zgrada bivšeg Radničkog univerziteta), putem brojeva telefona 051/785-266, 065/457-439 (svakim radnim danom od 7 do 15 časova) ili porukom putem FB stranice Kotorvaroške novine.\nCijena kursa je 35,00 KM.\nPrethodna vijest: Moto skup 3. septembra na Gradskom trgu u Kotor Varošu, defile gradom u 17h Sljedeća vijest: Kurs njemačkog, engleskog i italijanskog jezika u Kotor Varošu


Upoznajte automobil na biogorivo\nLifestyle, Vesti — By taty on November 15, 2011 2:20 pm\nU pogonima fabrike “Liteks motors”, u saradnji sa kineskom kompanijom “Grejt vol” (Great Wall) u gradu Loveču je proizveden prvi bugarski putnički automobil.\nMenadžer “Liteks motorsa” Kiril Gerogiev je izjavio da je prvi montiran automobil marke “Grejt Vol Voleks C10″ (Great Wall Voleex C10), a da će serijska proizvodnja u fabrici krenuti početkom naredne godine.\n“Tada će zvanično biti otvorena fabrika, u kojoj će raditi 2.000 ljudi. Kompanija je zbog velikog interesovanja već razvila dilersku mrežu i otvorila predstavništva u dve balkanske zemlje”, rekao je on.\nU “Liteks motorsu” će se proizvoditi tri modela putničkih automobila, uključujući džip i pikap, koji će prema najavama kompanije biti jeftini i kvalitetni. Džip sa “ful” opremom se već reklamira po ceni nešto većoj od 12.000 evra.\nNedavno je iz “Liteks motorsa” najavljena i proizvodnja elektromobila, koja će u saradnji sa kompanijom “Grejt vol” početi na proleće naredne godine.\nTags: auto, Automobil "Great wall", automobili, Bugari proizveli prvi automobil, Bugarska, dizajn automobila, Lifestyle, putnički automobil, stil života, U gradu Loveču je proizveden prvi bugarski putnički automobil, zove se "Grejt vol"\nPotrebno: zelena salata sok od polovine limuna sok od polovine pomorandže 40 gr susama 40 gr semenki bundeve 8 suvih...


Biznis i finansije broj 121: Subvencije - Pregojeni i neuhranjeni - Biznis i Finansije\nHome\tTekstoviNovi brojevi\tBiznis i finansije broj 121: Subvencije – Pregojeni i neuhranjeni\nby bifadmin 12. oktobra 2015.\nUprkos dugogodišnjem budžetskom deficitu, Srbija je u prethodnim godinama dala više novca za subvencije nego neke zemlje u okruženju, ali to nije značajnije uticalo na priliv investicija i privredni rast. Prema mišljenju ekonomista jedan od razloga za ovako mršave rezultate je politika da se najviše sredstava opredeljuje za pojedina preduzeća, umesto da se ona iskoriste za poboljšanje poslovnog ambijenta u korist cele privrede. Bilo da je reč o subvencionisanim kreditima, podsticajima za poljoprivredu, kulturu ili neku drugu oblast, teško da će država ikada smisliti formulu za dodelu podsticaja kojima će svi biti zadovoljni. Ali to ne umanjuje njenu odgovornost za kriterijume kako se sredstva usmeravaju, saglasni su analitičari, uključujući i činjenicu da su neki segmenti koji u razvijenim zemljama predvode rast, poput inovacija i preduzetništva, u Srbiji na repu prioriteta.\n8. POČETAK RASPLETA U SIRIJI: Svi protiv svih, svako za sebe\nU poslednjim danima septembra dešavanja u i oko Sirije poprimila su dramatičan obrt i najavila mogući rasplet krvavog rata koji je uništio ovu zemlju. Polako se obistinjuje bojazan da je u igri mnogo više od Sirije i da je u pitanju prevlast na Bliskom istoku kao i čitav globalni balans moći. Dok Rusija izvodi vazdušne napade i priprema koaliciju sa Iranom i Irakom, svetska javnost očekuje da vidi da li će rivalski blok koji predvode SAD pristati na kompromis ili će pokušati da nametne sopstveno rešenje za Siriju. Ono što je u svakom slučaju izvesno je da će se posledice osetiti u celom svetu.\n11. DA LI ĆE AFRIKA BITI OKIDAČ ZA NOVU MASOVNU SEOBU: Kontinent pred vratima\nU polemikama oko rešavanja sirijske krize i problema ogromnog priliva izbeglica u evropske države, u pojedinim analizama se već nagoveštava da bi novi okidač za masovnu seobu mogao da bude afrički kontinent, usled vrtoglavog demografskog rasta u sve gorim životnim uslovima.\n14. IZBEGLICE NA „BALKANSKOJ RUTI“: Pljačkani, prebijani i srećni što su živi\nO stradanjima u svojoj domovini, putu preko Balkana i nadama o boljem životu u zapadnoj Evropi, izbeglice su pričale reporterki B&F, koja je zajedno sa njima prošla kroz nekoliko država.\n18. SINAN SAHIN, WAIKIKI LC: Izrasli smo na tržištima u razvoju\n„Cilj nam je da budemo jedan od tri najuspešnija brenda do 2023. godine u Evropi, sa najmanje 500 prodavnica u Turskoj i oko hiljadu globalno“, kaže za „Biznis & Finansije“ Sinan Sahin, regionalni menadžer Waikiki LC za Srbiju i Bosnu i Hercegovinu. Ova kompanija, koja je svoj uspeh izgradila na tržištima u razvoju od istočne Evrope do Maroka, planira da u narednih pet godina otvori 15 do 20 novih prodavnica u Srbiji, uz direktna ulaganja od preko 30 miliona dolara.\n20. ŽELJKO BJELAN, PETROL BEOGRAD: Stabilno poslovanje u nestabilnim uslovima\n„Veoma smo aktivni u prodajnoj politici i ujedno obazrivi kada pravimo planove za širenje maloprodajne mreže, jer su nam kvalitet i stabilnost poslovanja preči od širenja tržišta po svaku cenu“, ističe Željko Bjelan, direktor kompanije Petrol Beograd, u razgovoru za B&F o ključnim razlozima koji su ovu slovenačku grupaciju, uprkos nestabilnosti naftnog tržišta, pozicionirali kao najbolju srednjeevropsku kompaniju po ostvarenim prihodima, i o njenim daljim planovima na srpskom tržištu.\n22. IVAN GROS, PREDSEDNIK SENATA PRIVREDE SRBIJE: Gde je izvoz prioritet, tu se i privreda razvija\n24. KAKO PODSTAĆI ZAPOŠLJAVANJE MLADIH: Razgovor za dogovor\n28. REŠAVANJE PROBLEMA NENAPLATIVIH KREDITA: Brigo moja pređi na drugoga\nPod pritiskom MMF država je konačno odlučila da se uključi u rešavanje loših zajmova i traži rešenja koja neće opteretiti budžet. Za guvernera NBS Jorgovanku Tabaković dobra vest je da postoji veliko interesovanje privatnih investitora za otkup takvih kredita. Bez obzira na nove propise o prodaji potraživanja, međutim, ako ne bude privrednog rasta u Srbiji, otvaranja novih firmi i radnih mesta, i dužnici i poverioci biće u još goroj situaciji, ali za to je već potrebno mnogo više od strategije i akcionog plana.\n30. ŠTEDNJA U BANKAMA: Biznis koji to više nije\nUprkos tome što je zarada na štednji u bankama postala zanemarljiva, ona je i dalje na rekordnom nivou usled manjka investicionih alternativa. Ukoliko se nastavi urušavanje finansijskog sistema u Srbiji, dugoročno najverovatniji scenario je beg kapitala domaćeg stanovništva na svetsko finansijsko tržište.\n32. OSIGURANJE KREDITA U ŠVAJCARSKIM FRANCIMA: Da li je dug „nadrastao“ osiguranu sumu?\nVlasnici stambenih kredita u švajcarskim francima koji su za obezbeđenje otplate tog kredita kupili riziko životno osiguranje sa evroklauzulom, po svoj prilici bi trebalo da nabave još jednu polisu osiguranja: zbog skoka vrednosti švajcarskog franka, ostatak duga je „nadrastao“ osiguranu sumu pa se u slučaju smrti osiguranika može desiti da porodica mora da otplaćuje razliku do punog iznosa preostalog kredita.\n34. RIZICI U KOMPANIJAMA OD PREVARA ZAPOSLENIH: Kako sprečiti, umesto lečiti\nPronevera imovine, korupcija, pogrešno prikazivanje podataka u finansijskim izveštajima, sajber kriminal – samo su neke od mnogih vidova prevara čiji su vinovnici zaposleni, neretko na visokim pozicijama u kompaniji ili omiljeni i uvažavani među kolegama. Kompanija nikada ne može u potpunosti da nadoknadi gubitak uzrokovan prevarom, pa je isplativije ulagati u smanjenje rizika od prevara, nego trošiti sredstva na otkrivanje počinilaca, njihovo procesuiranje i otklanjanje posledica.\nTemat – Subvencije: Pregojeni i neuhranjeni\n39. SUBVENCIONISANJE PRIVREDE – INVESTICIJE I ZAPOŠLJAVANJE: Izdašni podsticaji, skromni rezultati\n42. SUBVENCIJE U POLJOPRIVREDI: Više para nego ćara\n44. SUBVENCIONISANJE KREDITA ZA PRIVREDU: Aspirin za hroničnu boljku\nSubvencionisani zajmovi, gde država bankama dotira razliku između niže i stvarne tržišne kamate, u proteklom periodu bili su jedini zamajac porasta obima odobrenih kredita privredi, smanjujući dalje urušavanje preduzeća. U prethodnih šest godina, banke su plasirale ukupno 5,56 milijardi evra subvencionisanih zajmova. To, ipak, nije rezultiralo značajnijim skokom privredne aktivnosti.\n48. SUBVENCIJE U KULTURI: Forma skuplja od suštine\n50. ŠTA SE U SRBIJI NE SUBVENCIONIŠE, A TREBALO BI?: Prilike za popravke\nNedavno objavljen Indeks konkurentnosti Svetskog ekonomskog foruma za 2015/16. svrstao je Srbiju na neslavno 94. mesto među 140 posmatranih zemalja. Uz sve metodološke kritike koje uvek prate ovakva istraživanja, stoji ocena da je naša ekonomija najniže ocene dobila za inovativnost i sofisiticiranost poslovnog okruženja. To su u isto vreme i polja gde bi dobro osmišljene subvencije mogle da pomognu.\n52. BOŽANA OSTOJIĆ, RONILAC-REKORDER: Ne bojim se nepoznatog\nNakon ronjenja u sibirskom jezeru Labinkir (Labynkyr), pri temperaturi vode od 0,5 stepena Celzijusa, i „druženja“ sa kitovima ubicama u Barencovom moru, naša rekorderka u ronjenju Božana Ostojić sprema se za ronilački poduhvat u najhladnijem moru na planeti, arktičkom Belom moru. Ni početak ronilačke karijere joj nije bio manje uzbudljiv, kaže, budući da je morala da prođe i „vojnu obuku kao za napad na neprijateljske brodove“.\n56. ZAŠTO STRANCI U SRBIJI UOČAVAJU PRILIKE KOJE MI NE VIDIMO: Preduzetnici iz uvoza\nStranci koji odluče da žive u Srbiji uglavnom nas doživljavaju kao gostoljubive, otvorene i srčane. Istovremeno, uočavaju i nedostatak inicijative da preuzmemo odgovornost za sopstvenu egzistenciju, nedovoljno poslovne profesionalnosti i sklonost da se karijera gradi na osnovu rodbinskih i drugih veza, a ne kvalifikacija. U tome je, možda, i delimično objašnjenje zašto neki od stranaca koji žive u Novom Sadu, sagovornika u emisiji RTV “Sve stranci”, u Srbiji uočavaju preduzetničke prilike koje mi ne vidimo.\n58. PODRŠKA SOCIJALNOM PREDUZETNIŠTVU: Posao po meri čoveka\nDa socijalno preduzetništvo može biti od višestruke koristi za društvo pokazuju primeri “Kuhinje na točkovima” u kojoj osobe sa smetnjama u razvoju prave obroke po narudžbini, ali i proizvođača prirodne kozmetike “Sofi” i igračaka od drveta ”Šumarko”, koji potvrđuju da i mala porodična preduzeća mogu biti uspešni izvoznici.\n60. GRADOVI BEZ DOVOLJNO SUNCA: Život na tamnoj strani\n64. AKIM BUKMAKOVSKI, EPSON: Štampa za sve što zamislite\nBudućnost štampe pripada inkdžet štampi, uveren je Akim Bukmakovski iz kompanije Epson, koja je u ovom trenutku vlasnik oko 50.000 živih patenata i svake godine registruje oko 5.000 novih. Kompanija u istraživanja i razvoj investira oko šest odsto godišnjeg prometa, što je oko 1,3 miliona dolara dnevno. Istraživanja se uglavnom fokusiraju na štampače, inkdžet tehnologiju, projektore i OLED.\n66. NAUČNO-TEHNOLOŠKI PARK BEOGRAD: Fabrika budućnosti\n„Za tri godne u ovom kompleksu možemo imati 50 do 80 tehnološko razvojnih kompanija, 30 novih malih start-up preduzeća i između 800 i 1.000 zaposlenih, među kojima i oko 100 povratnika iz inostranstva“, ističe Gordana Danilović Grković, v.d. direktorka Naučnotehnološkog parka Beograd, koji je zvanično otvoren polovinom septembra.\n68. SUMRAK INTELEKTUALNOG MIŠLJENJA: Živimo u anesteziranom društvu\n70. MECOVO, MESTO KOJE ĆE VAS PODSETITI ŠTA JE VAŽNO: Grad brkatih muškaraca\nMedvedi na auto-putu, muškarci kojima su brkovi preči od odela, život na ulici kao u bioskopu, smokve sa orahom u čokoladi… To je Mecovo, i mnogo više od toga. Ovo mesto naseljeno Cincarima, podsetiće vas ko ste i šta je zaista važno u životu.\n74. MEDIJSKA ODGOVORNOST U IZVEŠTAVANJU O TRAGEDIJAMA: Nećete verovati šta sve piše u ovom tekstu\n76. KOLIKO SU SAVREMENE MAPE OBJEKTIVNE? Nepoznata mesta u poznatom svetu\n80. MULTINACIONALKE NIKLE NA PRAŠINI: Toliko metli da se ne može prebrojati\nIndustrijalizacija je, dižući prašinu na sve strane, istovremeno krenula u akciju velikog čišćenja sa armijom higijenskih sredstava, na čijoj proizvodnji su uzletele mnoge današnje multinacionalke. Neki proizvodi, srećom, nisu dospeli na tržište, poput usisivača koji pokreću mehovi privezani za stolicu na kojoj se ljuljuška muž i čita novine, dok supruga usisava.\n82. Sirijski rijaliti\nEvropa snosi deo krivice za sirijsku tragediju. Umešala se u prljav posao rušenja diktatorske vlasti, pa prema onima koji su u toj diktaturi živeli bolje nego kad je počela da im stiže sloboda, ima moralnih obaveza na koje ipak nije sasvim oguglala. Evropa se polarizovala na dobronamerne, koje savest grize i na zlotvore, koje nikada ništa ne grize.


ODRŽANI OTVORENI DANI PODRŠKE PREDUZETNIŠTVU U BANJALUCI – Garantni Fond Republike Srpske\nGradska razvojna agencija Banja Luka – CIDEA je po drugi put organizovala „Otvorene dane podrške preduzetništvu“ s ciljem afirmacije preduzetnika i unapređenja preduzetničkog ambijenta na području Banja Luke i šire.\nOve godine, „Otvoreni dani podrške preduzetništvu“ su fokusirani primarno na preduzetnike i privredna društva koja se bave preradom drveta i proizvodnjom namještaja. Pored članova klastera „Drvo“ koji čine 47 preduzeća, učesnici skupa su bili i članovi klastera „Metal“, predstavnici Gradske razvojne agencije, te predstavnici Garantnog fonda Republike Srpske i drugih privatnih firmi iz ove oblasti.\nSkup su otvorili Načelnik odjeljenja za privredu grada Banja Luka Radenko Komljenović, direktor CIDEA-e Dejan Kusturić i predsjednik drvo klastera Vojo Petković. Naglasili su značaj stvaranja klastera radi razmjene iskustava i informacija, te potrebu zajedničkog nastupa na tržištu koji bi obezbijedio veću efikasnost i pregovaračku moć prema kupcima i trećim stranama.\nPredstavnik firme Kasthouse d.o.o. Gradiška je izvršio prezentaciju projekta „Campeco mobilna kuća“ koji je realizovan uz garanciju Garantnog fonda i naveo da je veoma zadovoljan ostvarenom saradnjom. Igor Todorović je iskoristio priliku da prezentuje rad Garantnog fonda i pozvao sve firme da se obrate Fondu u slučaju nedostatka kolaterala.\nNa kraju je održana panel diskusija u oviru koje su svi prisutni naveli probleme sa kojim se susreću u poslovanju i iznijeli prijedloge za unapređenje poslovanja Drvo klastera.


Uskoro nova stranka bivšeg turskog premijera\nBivši premijer Turske, Ahmet Davutoglu\nBivši premijer Turske, Ahmet Davutoglu koji je ranije bio najbliži saradnik predsjednika Recepa Tayyipa Erdogan (Redžepa Tajipa Erdoana) uskoro osniva svoju vlastitu političku stranku, potvrdili su izvori Reutersa.\nŠezdesetogodišnji Davutoglu služio je kao premijer između 2014. i 2016. prije no što se odvojio od Erdogana. Ove godine je Davutoglu kritikovao predsjednika i ekonomsko upravljanje vladajuće Partije pravde i razvoja (AKP) te ih optužio za suzbijanje osnovnih sloboda i slobode govora.\nU septembru je napustio vladajuću Partiju pravde i razvoja (AKP) i najavio osnivanje vlastite stranke.\nDavutoglu napustio Erdoganovu partiju, osniva svoju\n"Očekuje se da će nova stranka koju Davutoglu formira podnijeti svoju prijavu Ministarstvu unutrašnjih poslova i službeno će biti osnovana u roku od nekoliko sedmica ", rekao je Reutersu izvor koji je bio uključen u osnivanje stranke.\n"Rješavaju se posljednji detalji oko nove stranke. Neće biti odgađanja za narednu godinu. Zgrade su iznajmljene, sjedište će biti u Ankari sa provincijskim centrom u Istanbulu", dodao je izvor.\nAhmet Davutoglu je 13. septembra saopštio da izlazi iz vladajuće Partije pravde i razvoja (AKP) predsjednika Erdogana te da planira da osnuje novi politički pokret.\nDavutoglu je povukao taj potez nekoliko dana nakon što je Erdoganova partija pokrenula postupak za njegovo isključenje pod optužbom za kršenja discipline, zajedno sa još tri bivša zastupnika.\nDavutoglu: Savez sa nacionalistima naškodio je AKP\nDavutoglu je bio ministar inostranih poslova Turske između 2009. i 2014. godine, a potom premijer do 2016, kada ga je Erdogan smijenio i na njegovo mesto postavio Binali Jildrima.\nReutersov izvor je saopštio da će pojedini visoki zvaničnici javnog sektora kao i bivše političke figure da se pridruže novoj stranci.


Naslov: Najiritantniji saveti o roditeljstvu Čet 11 Avg - 14:00\nSavet: Budite oštriji da dete ne manipuliše vama.\nNaslov: Re: Najiritantniji saveti o roditeljstvu Uto 29 Nov - 16:29\nJa bih ovaj post počela lepom izrekom Duška Radovića:\n"Tucite svoje dete kad počinje da liči na vas".\nNaravno, Radović je bio i satiričar i umeo je na svoj način da oboji\nRoditeljstvo je najodgovornija uloga, gde se i najmanje greške\npretvaraju u dalekosežne posledice, ukoliko se krene pogrešnim putem\nu odgajanju deteta. Roditelji su ponekad u zabludi popuštajući svojim\npotomcima pod izgovorom,- neka ga, neka ima ono što ja nisam imao.\nKroz svoju decu poneki roditelji žele da isprave neke svoje neostvarene\nambicije, ne pitajući se i ne procenjujući realne mogućnosti deteta.\nDete je ličnost.Treba s njim saradjivati ali i dati mu mogućnost da odraste\nu čoveka, sa velikim Č.


Snooker klub “Desetka” Bugojno domaćin je prvog kola Mastersa PAN Snooker lige BiH\nPrvo kolo PAN Snooker Masters\n14 May 2016 - Desavanja\n"U nedjelju 15.5. najboljih 16 igrača PAN Snooker lige BiH, sezona 2015/16, igraju prvo kolo Mastersa."\nIgrači su se intenzivno pripremali za već dugo očekivani PAN snooker Masters tako da će zasigurno pokazati kvalitetnu igru koju će dodatno začiniti njihov takmičarski duh i nadmudrivanje svojstveno ovom džentlmentskom sportu.\nDa podsjetimo, ukupno 88 igrača iz 5 snooker klubova u 4 BiH grada takmičili su se u VI kola PAN Snooker lige BIH, od kojih će se 16 najboljih boriti za titulu. Kolege učesnika PAN snooker lige iz snooker klubova iz Tuzle, Kiseljaka, Bugojna i Sarajeva podržaće svoje favorite, te će uživati u briljantnoj igri najboljih među najboljima.\nPo završetku prvog kola Mastersa, u klubu Union Jack u Sarajevu 29.05.2016., biće odigrano drugo kolo kada će biti upriličena i završna ceremonija dodjele pehara i nagrada za državnog prvaka i osvajača prestižne nagrade PAN snooker lige BiH 2015/2016.


MOSKVA / NJUJORK / KAIRO / BERLIN / VAŠINGTON\nRusija je predložila u subotu održavanje hitnog sastanka ministara spoljnih poslova vodećih zemalja sveta u Bejrutu ili Rimu, u cilju pokušaja zaustavljanja krize na Bliskom istoku.\nUjedinjene nacije su objavile da je američka državna sekretarka Kondoliza Rajs (Condoleezza Rice) predložila da u sredu bude održana međunarodna konferencija na kojoj bi trebalo formulisati planove za prekid neprijateljstava na granici Izraela i Libana.\nEgipat i Francuska su pozvali Izrael i Hezbolah da odmah prekinu sukobe, objavili su u subotu u Kairu ministri spoljnih poslova Filip Dust-Blazi (Philippe Douste-Blazy) i Ahmed Abul-Gejt. Ministar Blazi je ocenio da bi nastavak sukoba Izraela i Hezbolaha mogao "uništiti državu Liban". U Amanu je dodao da za prekid neprijateljstava nužnim smatra razmenu zarobljenika između Izraela i Hezbolaha.\nNemački ministar spoljnih poslova Frank-Valter Štajnmajer (Frank-Walter Steinmeier) je poručio u subotu iz Egipta da je prekid borbi na jugu Libana prioritet njegove zemlje i da će o tome u nedelju razgovarati sa izraelskim premiojerom Ehudom Olmertom.\nU nedelju na Bliski istok kreće i američka državna sekretarka Kondoliza Rajs (Condoleezza Rice).\nOko 7.000 ljudi protestovalo je u subotu u Londonu protiv izraelskih akcija na jugu Libana.


Vucic i Brnabic predstavili Nacionalni investicioni program Srbija 2025\nPredsednik Srbije Aleksandar Vučić izjavio je danas da je po preliminarnim podacima, nivo investicija u Srbiji u 2019. godini iznosio 3,8 milijardi evra, što je, kako je naveo, više od svih država zapadnobalkanske šestorke zajedno, "plus još nekih 15 odsto".\n"Srbija je u novembru imala najviši rast u Evropi od šest odsto, a godinu ćemo završiti sa rastom od četiri odsto iako je bilo prognozirano 3,5 odsto", rekao je Vučić u Beogradu.\n"Uspeli smo da budemo medju najboljima u Evropi ne samo u košarci, vaterpolu i odbojci, već i u ekonomiji gde smo uvek bili poslednji ili medju poslednjima. Mi smo 2014. godine donosili teške mere za svakog našeg gradjanina ali su one bile lekovite. Danas je trenutak da izadjemo sa drugačijim merama za naše gradjane", kazao je predsednik Srbije.\n"Ti projekti će ubrzati naš rast i našu zemlju učiniti boljom zemljom za život. Finansiraće se iz budžeta Srbije, ali i iz kredita medjunarodnih finansijskih institucija", kazala je Brnabić predstavljajući program investicionih projekata "Srbija 2025", zajedno sa predsednikom Srbije Aleksandrom Vučićem.\nOna je navela da je nezaposlenost u Srbiji najniža do sada, 9,5 odsto, da je prosečna plata nešto veća od 500 evra, da se plate i penzije povećavaju.\n"Srbija ima najveći ekonomski rast u ovom delu Evrope, na ponos svim gradjanima", rekla je Brnabić i dodala da "Srbija može i zaslužuje još mnogo bolje".\nTo ipak, kako je ocenila, nije dovoljno da svaki gradjanin u relativno kratkom roku oseti konkretno poboljšanje svog života.\n"Zato nam trebaju veće stope rasta i da do 2025. stvorimo još bolje uslove za život, da imamo nove škole, bolnice, još bolje puteve, industrijske zone, kanalizaciju, vodovodne mreže, sisteme za prečišćavanje vode, sportsku infrastrukturu", rekla je Brnabić.\nIstakla je da će glavni prioriteti u narednom periodu biti regionalno povezivanje i ulaganje u obrazovanje, obezbedjivanje finansiranja za mala i srednja preduzeća i mirko firme, kao i ulaganja zelenu ekonomiju.\n"Regionalno povezivanje obezbedjuje veće tržište sa manje administracije", kazala je Brnabić i dadala da bi inicijativa predsednika Srbije nazvana "mini Šengen" mogla da uveća rast na Zapadnom Balkanu od 0,5 do 0,7 odsto godišnje.\nNovi zadatak države je, kako je navela, da obezbedi bolje uslove za finansiranje poslovanja malih i srednjih preduzeća i izvoza, što bi moglo da doprinese rastu ekonomije za jedan odsto godišnje.\nPremijerka je istakla da se uveliko radi na reformi obrazovanja, da se više ulaže u nauku, kako bi Srbija bila lider u 4. industrijskoj revoluciji.\n"Potrebna je i reforma Nacionalne službe za zapošljavanje, osnivanje regionalnih centara za prekvalifikaciju i dokvalifikaciju radnika", rekla je Brnabić.\n"Srbija će 2025. biti zemlja vodećih plata i penzija, nezaposlenost će biti kao u evrozoni, imaćemo moderno obrazovanje, modernu infrastrukturu, bićemo lider u održivom razvoju", rekla je Brnabić.\nPredstavljanju programa "Srbija 2025. godine" prisustuju članovi Vlade Srbije, direktori javnih preduzeća, predstavnici državnih i medjunarodnih institucija.\nVučić: Prosečna plata do kraja 2025. godine 900 evra, penzije izmedju 430 i 440 evra\nPredsednik Srbije Aleksandar Vučić izjavio je danas da će sprovodjenjem programa investicionih projekata "Srbija 2025" prosečna plata na kraju 2025. godine biti 900 evra, a penzija izmedju 430 i 440 evra.\n"Naš cilj pre svega je da ljudi u Srbiji žive bolje. Radićemo da dramatično smanjimo proporciju odlazaka mladih iz zemlje. Sve ovo radimo zbog toga da bismo imali budućnost", kazao je Vučić.\nGovoreći o ulaganjima u sportsku infrastrukturu, što je povezano sa razvojem turizma, Vučić je izjavio da je "veliki novac" predvidjen za izgradnju nacionalnog stadiona u Beogradu i izgradnju stadiona u Subotici, Leskovcu, Kraljevu, Kruševcu, Zaječaru, Vranju, Loznici i Sremskoj Mitrovici.\n"Radićemo i dvoranu sportskog društva 'Radnički' na Vračaru, nacionalni odbojkaški centar u Beogradu, multifunkcionalnu dvoranu u Košutnjaku, košarkaški nacionalni trening centar, kompleks bazena u Vrnjačkoj Banji, streljanu u Boru, zatvoreni bazen u Kraljevu", kazao je predsednik Srbije.\nBranabić: Od Nove godine prestanak zabrane zapošljavanja u javnom sektoru, ostaje komisija\nVlada Srbije će doneti uredbu kojom će od Nove godine biti ukinuta zabrana zapošljavanja u javnom sektoru, ali će ostati komisija koja će držati pod kontrolom broj zaposlenih na republičkom i lokalnom nivou, izjavila je danas premijerka Ana Brnabić\nVučić: Očuvanje mira i stabilnosti u regionu preduslov ispunjenja nacionalnog investicionog plana\nPredsednik Srbije Aleksandar Vučić izjavio je danas da je očuvanje mira i stabilnosti u regionu, "podrazumevajući" uslov da Srbija ispuni investicioni plan do 2025. godine.\n"Mi smo samo radili svoj posao i poštovali obaveze iz Dejtonskog sporazuma. Mi se zalažemo za očuvanje RS u okviru BiH a ukidanje RS može da se desi samo ako to bude volja srpskog naroda. Srbija ne može da prihvati da RS bude ukinuta suprotno volji srpskog naroda", rekao je Vučić u Beogradu.\nNaveo je i da ćuti na "svakodnevne napade" albanskih medija na Kosovu.\n"Ni u listu Danasu ni na televiziji N1 nema toliko mojih slika i neistina o meni kao u albanskim medijima u Prištini a ja ćutim i čekam da formiraju neku vladu pa da vidim da li možemo da razgovaramo sa nekim", kazao je predsednik Srbije.\n"Srbije nije član EU već zemlja kandidat. Mi ćemo raditi svoj posao. Ukinite takse i razgovaraćemo, ako nećete, onda ništa", kazao je Vučić i dodao da je Srbija ostvarila " fantastični rezultat" u ekonomiji, uprkos taksama i "svim problemima od strane Prištine".


januar 2019 - Centar za društvenu stabilnost\nPočetna / Arhiva za januar 2019\nIZBOR NOVE VLADE U ŠVEDSKOJ I REKONSTRUKCIJA VLADE U NORVEŠKOJ\nŠvedska je posle rekordnog 131 dana dobila novu Vladu, koju ponovo predvode socijaldemokarate, ali podržane strankama desnog centra. Norveška je dobila prvu većinsku Vladu desnog centra od 1985 godine. Vladu sada čine četiri parlamentarne stranke.\nREGION U DRUGOJ POLOVINI JANUARA 2019. GODINE\nNavedena kapricioznost SDA usloviće višemesečnu „krizu državnih institucija i političkog sistema“ u BiH, što nikako neće umanjiti politički uticaj Milorada Dodika, aktuelnog predsedavajućeg Predsedništva ove države, kao ni njegovog Saveza nezavisnih socijaldemokrata. Sa druge strane, pomenuta mogućnost dugotrajne krize političkog sistema u ovoj kompleksnoj i nestabilnoj državi, može usloviti opadanje uticaja Hrvatske demokratske zajednice Bosne i Hercegovine na politička zbivanja u BiH. Naravno, njen uticaj u biračkom telu hrvatskog nacionalnog korpusa ostaće „neokrnjen“, ali odlaganje formiranja vlasti i implementacije izbornih rezultata i to bez jasne podrške zvaničnog Zagreba, umanjiće kapacitet HDZBiH da efektivno utiče na procese od suštinske važnosti za funkcionisanje Federacije Bosne i Hercegovine, kao i same države. Iz datog razloga HDZBiH, zalaže se za hitno sprovođenje izborne volje građana i formiranje Saveta ministara Bosne i Hercegovine.\nIzveštaj sa tribine „Srpsko-norveške veze, zajednička istorija od Drugog svetskog rata do danas“\nCentar za društvenu stabilnost je u utorak, 29. januara održao tribinu „Srpsko-norveške veze, zajednička istorija od Drugog svetskog rata do danas“. Velikom broju prisutnih građana zainteresovanih za ovu značajnu temu obratili su se Sonja Sten, predsednica norveške regije Norland, Nikola Banjac, generalni sekretar Skupštine AP Vojvodine, i Dragan Marković, generalni sekretar Norveškog društva Srbije. Tribina […]\nRazmatranje uticaja trauma koje je kinesko društvo proživelo tokom XIX veka, poznatom i kao \_"Vek sramote\_", na formiranje savremene spoljnopolitičke koncepcije u NR Kini.\napril 2021[ 3 ]


Vivax KS-502T kuhinjska vaga cena, cene Srbija, prodaja Beograd Novi Sad Niš\nVivax KS-502T kuhinjska vaga cene\ncena od 1.380,00 do 1.590,00 din | prodavnica (4)\nVivax kuninjska vaga Digitalna vaga koji meri najviše do 5 kg Automatsko isključivanje 1 X CR2032, litijumska baterija\nEPonuda nije internet prodavnica već Vam omogućava da brzo i lako nađete Vivax KS-502T kuhinjska vaga po najjeftinijoj ceni. Naš cilj je da kupci budu što bolje informisani o ponudi Vivax kuhinjska vaga KS-502T na tržištu Srbije. Vrlo lako nalazite željeni proizvod za kategoriju Kuhinjske vage cene, ne morate da lutate od sajta do sajta za Vivax Kuhinjske vage, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Vivax KS-502T kuhinjska vaga sa PRODAVCEM. EPonuda ne može da garantuje potpunu tačnost specifikacije i slika za Vivax KS-502T kuhinjska vaga. Pre kupovine, podatke za Vivax kuhinjska vaga KS-502T proverite na sajtu PROIZVOĐAČA.


Bajden pozdravio reforme u Srbiji\nPotpredsednik SAD Džozef Bajden je, u današnjem telefonskom razgovoru, čestitao premijeru Srbije Aleksandru Vučiću na njegovoj usredsređenosti na ekonomske reforme i poboljšanju poslovne klime\nPotpredsednik Sjedinjenih Američkih Država Džozef Bajden i premijer Srbije Aleksandar Vučić razgovarali su danas o bilateralnim odnosima i regionalnoj političkoj dinamici u jugoistočnoj Evropi, saopštila je Bela kuća.\nKako se navodi u saopštenju, Bajden je čestitao Vučiću na njegovoj usredsređenosti na ekonomske reforme i poboljšanju poslovne klime u Srbiji, a dvojica lidera razgovarala su i o načinima za poboljšanje političke i ekonomske bilateralne saradnje.\nIz Vlade Srbije je saopšteno da je Bajden je izrazio nadu da će Srbija ostati faktor stabilnosti u celom regionu Zapadnog Balkana.\nTakođe je navedeno da je Vućić tokom razgovora rekao da je Srbija posvećena svom evropskom putu i da će, voljom svojih građana, pristupiti teškim ekonomskim reformama, sa ciljem da bude uspešna i moderna zemlja.\nBajden i Vučić su razmenili mišljenja i o globalnim političkim i ekonomskim tokovima, navodi se u saopštenju.


Dostojna! - Sofija Mandić - Peščanik\nPre nešto više od nedelju dana, pratili smo izbor partrijarha Srpske pravoslavne crkve, a zatim i njegovo ustoličenje. Mediji su o ovim događajima izveštavali detaljno. Na dan izbora smo pratili blog uživo. U realnom vremenu smo obaveštavani o rezultatima glasanja za patrijarha, a zatim i koga je izvlačenje koverte sa imenom opredelilo za poglavara SPC. Javno je bila dostupna biografija novog patrijarha. Ona je podvrgnuta analizama i procenama pravaca mogućeg budućeg delovanja.\nSa druge strane i praktično istovremeno, odvija se postupak izbora predsednika najvišeg suda u Srbiji, Vrhovnog kasacionog suda (VKS). Predsednik VKS-a je zapravo poglavar – poslužimo se crkvenim rečnikom – jedne od tri grane vlasti u Srbiji. Deo stručne javnosti je nedavno izrazio zabrinutost zbog toga što se za ovu poziciju prijavila samo jedna kandidatkinja i što se postupak izbora u velikoj meri odvija iza zatvorenih vrata. Oglas Visokog saveta sudstva kojim su sudije pozvane da se prijave na konkurs objavljen je krajem 2020. godine, sa pune dve godine zakašnjenja. Odluka o raspisivanju konkursa je, prema svedočenjima članova Visokog saveta sudstva, doneta bez prethodne najave, pod tačkom „razno“, dok je rok za prijavu kandidata isticao tokom novogodišnjih praznika. Oglašavanje i prijava su sprovedene, takoreći, između dva božića.\nPostupak izbora predsednika VKS-a je složeniji od postupka izbora predsednika drugih sudova. Njega, na predlog Visokog saveta sudstva, po pribavljenom mišljenju opšte sednice Vrhovnog kasacionog suda i nadležnog odbora Narodne skupštine, bira Narodna skupština. Splet tajnosti i zakulisnih radnji se zbog produženog postupka nikako ne okončava, već uporno nastavlja. Te ponovljene radnje samo potvrđuju pretpostavku dela stručne javnosti da se ne radi o slučajnosti ili nemaru – već o nameri.\nGde smo u ovom trenutku u postupku izbora predsednika VKS-a? Jedina zainteresovana kandidatkinja se prijavila na oglas i sa njom je početkom februara u VSS sproveden razgovor. Postavljena pitanja, odgovori kandidatkinje, kao i zainteresovanost članova VSS-a da se informišu o programu sudije Vasović, posebna su tema. Za sada je dovoljno reći da se ovaj intervju u potpunosti uklapa u sliku banalizovanog i simulovanog postupka izbora.\nVisoki savet sudstva još uvek nije uputio predlog Narodnoj Skupštini da za predsednika Vrhovnog kasacionog suda izabere Jasminu Vasović. Iako predlog ne postoji, u petak 26. februara je, prema informacijama iz VKS-a, opšta sednica suda, koju čine sve sudije, jednoglasno i na javnom glasanju podržala jedinu prijavljenu kandidatkinju. Na internet prezentaciji VKS-a o ovom glasanju nema ni reči. U odeljcima aktuelnosti, vesti, saopštenja i obaveštenja, pažljivi čitalac ne može da se informiše o ovom važnom događaju. Ipak, jedno drugo obaveštenje objavljeno je upravo u petak, ono o predstavljanju jedinstvenog programa za rešavanje starih predmeta do 2025. godine, do kada bi – sasvim slučajno – trebalo da traje i mandat novog predsednika VKS-a.\nPostoji mogućnost da se glasanje o kome svedoče predstavnici sudstva nije dogodilo. Imajući u vidu da je svedoka mnogo, jer opštu sednicu suda čini 41 sudija, šanse za ovako nešto su male, ali ipak postoje. U tom slučaju bi vršilac funkcije predsednika VKS-a trebalo što pre da demantuje zlonamerne glasine o prikrivanju podataka o sudskoj podršci sudiji Vasović.\nPostoji mogućnost da se izjašnjavanje opšte sednice dogodilo, ali da ono nije vest ne samo za opštu javnost, nego ni za Vrhovni kasacioni sud. Ili da makar nije vest u rangu programa rešavanja starih predmeta. U ovom slučaju postavlja se pitanje – zbog čega je došlo do preuranjenog izjašnjavanja, pre nego što je VSS predložio Vasović za izbor Narodnoj skupštini.\nUkoliko ovo ipak jeste relevantna vest za VKS i javnost, možda je način na koji je došlo do izjašnjavanja sprečio sud da o njemu obavesti javnost. Podsetimo ovde, još jednom, da se čak i u postupku izbora patrijarha, u sistemu koji važi za konzervativan i zatvoren, glasanje odvijalo tajnim glasanjem. Uprkos predlozima da se tajno glasanje primeni i u sudu, u skladu sa Poslovnikom o uređenju i radu VKS-a, ovakav predlog nije većinski podržan. Tako je glasanje o glavnom pitanju svedeno na glasanje prozivkom. Ovakav postupak treba staviti u kontekst ne samo opštih demokratskih izbornih principa, već i opštih principa odlučivanja sudija u većima, a koja su zakonom zatvorena za javnost. Dakle, postoji svest da se garancijama tajnosti glasanja u postupku štite interesi stranaka u postupku i interesi pravde, ali ista ovakva svest izostaje kada je u pitanju izjašnjavanje o strateškim pitanjima od važnosti za pravosuđe.\nZašto je sve ovo važno za građane Srbije? Domaća stručna javnost, a poslednjih meseci i Evropski parlament i Evropska komisija, uspostavljanje nezavisnosti pravosuđa i sudsko razrešavanje kriminalnih afera vide kao pretpostavku za izlazak Srbije iz blokade institucija koja traje gotovo deceniju.\nDok se izvršna vlast međunarodnim zvaničnicima po ko zna koji put hvali namerom da promeni Ustav i tako navodno promeni podanički položaj sudstva u odnosu na političku vlast, u realnosti se odvija suprotan proces. Za ovaj hod unazad nije odgovorna isključivo izvršna vlast, iako su njeni prsti odavno u pravosudnoj tegli meda. Odgovorno je i samo sudstvo koje nema snagu da se izbori, ako ništa drugo, onda makar za poštovanje ustavne procedure i sprovođenje tajnog glasanja o kandidatu za predsednika najvišeg suda. Predsednika koji – podsetimo – vrlo lako, u institucionalnom smislu, može nadživeti aktuelni saziv Skupštine, mandat Vlade, ali i mandat predsednika Republike.\nIspostaviće se da se u 21. veku, u ustavnoj (i sekularnoj) parlamentarnoj demokratiji, izbor patrijarha, u odnosu na izbor predsednika VKS-a, odvija na zavidnom nivou demokratičnosti i otvorenosti za javnost. Predstavnici crkve će otvoreno govoriti o potrebi da se politička pitanja odvoje od crkvenih, da se neće baviti strančarenjem, o svom poglavaru će glasati tajno, ali uz budnu pažnju medija. Svog izabranog poglavara će predstaviti lako dostupnom biografijom i pozdraviti rečima: Dostojan! Sasvim slučajno, dostojnost je i jedan od osnovnih uslova za izbor i ostanak na sudijskoj funkciji. Izjave o odvojenosti sudstva i politike, kao i odsustvu strančarenja, mnogo više bi pristajale kandidatkinji Vasović. Umesto toga, ona je stala na stanovište da na njenoj poziciji nema mesta za lična mišljenja i da u sudstvu „ne treba izmišljati toplu vodu“.\nDa li je i koliko je zapletu u Vrhovnom kasacionom sudu doprineo i poglavar svih poglavara – Aleksandar Vučić, ostaje da pretpostavimo. Izjavom da Vasović poznaje „više godina“ sasvim je sigurno doprineo situaciji u kojoj se nalazimo.\nPoređenje dva izbora se ne može okončati jednostavnim zaključkom da je SPC u ovom krugu bila demokratičnija i otvorenija. Publika SPC-a, ma koliko brojna, svodi se na vernike i zainteresovanu javnost. Sudstvo, a naročito njegov vrh, je u domaćem koordinatnom sistemu na sasvim drugom mestu, ili bi to makar moralo da bude – iznad crkve, politike, tajni i spletki, potčinjena Ustavu, zakonu i samim tim, nama građanima.


RTCG - Radio Televizija Crne Gore - Nacionalni javni servis :: Region :: Za korekciju granica trećina Albanaca\nISTRAŽIVANJE NA KOSOVU 20. 02. 2019. 11:50 >> 11:23 4\nISTRAŽIVANJE NA KOSOVU\nZa korekciju granica trećina Albanaca\nTrećina kosovskih Albanaca podržala bi razmjenu teritorija u zamjenu za priznavanje i članstvo u Ujedinjenim nacijama, rezultat je istraživanja javnog mnjenja, koje sproveo je Institut za evropske poslove i razvoj (RIDEA) sa sjedištem u Prištini.\nZa korekciju granica, kao rješenje, izjasnilo se 30 odsto ispitanih.\nRIDEA je pored korekcije granica u istraživanju ponudila još dva scenarija - formiranje Zajednice srpskih opština sa izvršnim ovlašćenjima, što je podržalo 10 odsto Albanaca i trenutni status kvo, koji je dobio podršku 16 odsto građana.\nTakođe, navedeno je i da 62 odsto građana podržava tekući dijalog u sadašnjem fomatu, piše prištinska Koha.\nO rezultatima istraživanja će na današnjoj konferenciji - Glas naroda "Veliko finale" između Kosova i Srbije, raspravljati i kosovski lideri, Hašim Tači i Ramuš Haradinaj.\nKosovo - Srbija Korekcija granica Javno mnjenje\nPriznanje Kosova, ratna odšteta, pa ukidanje taksi\nMeđusobno priznanje Kosova i Srbije je jedino rješenje\n28. 03. 2019. 10\nDo kraja godine međusobno priznanje Kosova i Srbije


Preminuo general Manojlo Milovanović Preminuo general Manojlo Milovanović\nObjavljeno: 9. 10. 2019 u 15:37h\nGeneral-pukovnik Vojske Republike Srpske u penziji Manojlo Milovanović preminuo je jutros.\n“General Milovanović je sebe ugradio u temelje Republike Srpske i značajno doprinio njenom stvaranju ishodom mnogih bitaka koje je vodio. On je bio izuzetno posvećen svojim dužnostima, stručan i profesionalan. Na njegovim procjenama uglavnom su se donosile mnoge odluke o upotrebi vojske koje su ishodile pobjedama”, rekao je Savčić.\nTagovi: HronikaRSVojska RS


Nemanja Miljanović nije bio zadovoljan remijem njegovog tima u Trebinju.\nLeotar i Borac remizirali su danas u Trebinju rezultatom 1:1 u okviru 13. kola Premijer lige Bosne i Hercegovine, a nakon utakmice predstavnicima medija obratio se trener banjalučkog tima Nemanja Miljanović.\n“Kao što smo i znali sačekala nas je teška utakmica protiv Leotara na njihovom terenu. Onu si jako požrtvovana i borbena ekipa, defanzivno su dobro organizovana. Uz to imaju igrače koji su dobri u traziciji. Jeste da smo mi imali posjed lopte u prvom poluvremenu, međutim Leotar je svaki put bio opasan kada bi dolazio u posljednju trećinu. Pogotovo iz prekida iz kojeg smo i primili taj gol” – rekao je Miljanović, pa dodao:\n“Imali smo sreću da brzo izjednačimo u drugom dijelu, dobro smo ušli i onda smo kontrolisali utakmicu, ali bez dovoljno htjenja i borbenosti koja je potrebna da se postigne pogodak. Leotar je imao tu borbenost, organizovano su se branili i nisu nam dopustili da puno uradimo”.\nBorac je ovim remijem preskočio tuzlansku Slobodu, koja danas igra meč sa Radnikom od 17h, na tabeli, te se trenutno nalazi na četvrtom mjestu.\nPred banjalučkim timom sada je dvostruki duel sa Tuzla sitijem. Prvo onaj zaostali iz drugog kola koji će se u srijedu odigrati u Banjaluci, a onda i gostovanje na “Tušnju” narednog vikenda u okviru 14. kola Premijer lige.\nPrethodni članak(KRAJ) Željezničar – Tuzla siti 2:1\nNaredni članak(VIDEO) Košmarne scene na srednjoškolskoj utakmici: Hici iz pištolja izazvali haos na terenu


Krivokapić o predlogu da se razreši ministar pravde | Novine Toronto\nKrivokapić o predlogu da se razreši ministar pravde\nPremijer Crne Gore Zdravko Krivokapić u "pismu narodu" naveo da je predlog da se razreši ministar pravde Vladimir Leposavić koji je omalovažio genocid u Srebrenici, doneo "teška srca" i da bi "narod sačuvao, a ne izdao".\nGrađani u više gradova protestovali su povodom te odluke Krivokapića i blokirali saobraćajnice u Podgorici, Baru, Budvi, Nikšiću, Pljevljima, Beranama, nosili transparente i zastave Srbije, i skandirali parole kojima se negira genocid u Srebrenici.\nKrivokapić je izneo da nije predložio da se ministar Leposavić razreši "samo zbog izjave u vezi sa Srebrenicom" već i jer je "sebi dopustio luksuz" da iznosi lične stavove, iako je to "u suprotnosti sa Sporazumom koji smo ulaskom u Vladu prihvatili".\nObraćajući se građanima kao "saborcima" i "braći i sestrama" i podsećajući da se s njima "borio za svetinje" tokom protesta zbog Zakona o slobodi veroispovesti, Krivokapić je naveo da je "borba za dostojanstven život... preneta na prljavi teren politike", a tamo se "podrazumevaju neki kompromisi koji ne moraju uvek biti jasno uočljivi časnom i poštenom svetu".\nUkazao je da "put kojim se ova Vlada kreće neminovno nosi donošenje odluka koje neće biti lake. Zato mi je potrebna vaša vera. Vaša vera u našu pobedu je zalog pobede protiv DPS-a. Ako uspeju da nam poseju klicu sumnje, da nas međusobno zavade, biće to zalog našeg poraza", naveo je Krivokapić.\nLeposavić je na sednici Skupštine Crne Gore 26. marta rekao da je presuda Međunarodnog suda za ratne zločine da je u Srebrenici izvršen genocid, zasnovana na stavu Haškog tribunala koji je, kako je rekao, "kompromitovan" jer je "prikrio dokaze o zločinima nad Srbima na Kosovu". Posle oštrih reakcija međunarodne zajednice, kazao je da smatra da nije "relativizovao" niti negirao zločin genocida u Srebrenici i da neće podneti ostavku.


19.09.2019 / 20:00 BiH - Božović za Vijesti.ba\nAutor: Lazar Rudez / Vijesti.ba\nŠef Kancelarije Savjeta Evrope u Beogradu Tobias Flessenkemper kazao je povodom 70. godišnjice Vijeća Evrope da su oživljavanje rasizma, ksenofobije i antisemitizma, stvaranje atmosfere netolerancije, primjetno nasilje protiv migranata i propratni ponižavajući tretman alarmantni.\nOn je u Beogradu na konferenciji "Borba protiv netolerancije i promocija jednakosti" naveo da je podjednako alarmantan porast agresivnog nacionalizma i etnocentrizma, koji predstavljaju nove forme ispoljavanja ksenofobije.\nPolitički analitičar iz Beograda Luka Božović kazao je za Vijesti.ba da je činjenično stanje da širom Evrope postoji tendencija koju je primijetio šef Kancelarije Savjeta Evrope u Beogradu u svom govoru.\n"Jačanje partija i pokreta ekstremne desnice nije nikakva novina širom Evrope, a različite antisemitske, rasističke i ksenofobne izjave dolaze i iz partija kako desnog tako i lijevog centra", kaže Božović.\nOn je podsjetio na skorašnje komentare sekretarke hrvatske ambasade u Berlinu koje je objavljivala na društvenim mrežama koji su zagovarali bijelu Evropu što je izrazito rasistički.\nBožović dodaje da je pitanje tačnosti ovih tvrdnji Tobiasa Flessenkempera neopsorno.\n"U cijeloj Evropi nema organizacije koja je mjerodavnija da ih iznosi od Savjeta Evrope, jer su u pitanju vrijednosne ocjene aktuelne situacije. Savjet Evrope pod svojim okriljem ima i ECRI u čijim izvještajima se vrlo precizno može vidjeti izvor ovih tvrdnji", pojašnjava naš sagovornik.\nNa pitanje šta je glavni razlog za oživljavanje rasizma u Evropi, Božović odgovara;\n"Od 2008. godine u Evropi jačaju ekstremno desničarski populistički pokreti i partije koji su djelimično posljedica finansijske krize i koji su iskoristili sve slabosti tradicionalnih partija kako bi došli do jednog dijela birača. Takođe, tradicionalno najjače partije lijevog i desnog centra često ne raguju očekivano i blagovremeno na ekstremnu desnicu, a negdje i preuzimaju narative kako bi na pogrešan način sačuvali glasove".\nBožović dodaje da je migrantska kriza od strane ekstremnih desničara i profašističkih političara kakvi su Štrahe i Salvini iskorištena za dalje jačanje njihovih političkih pozicija propagiranjem rasizma.\nBožović je pojasnio i to po čemu su Srbija i druge zemlje regiona drugačije u odnosu na neke evropske zemlje kada su u pitanju kršenja ljudskih prava.\n"Prvo, nivo dostignutih ljudskih prava u zemljama regiona je ispod nivoa većine evropskih zemalja. Drugo, neraščišćeni odnosi iz prošosti, nedostatak suočavanja sa prošlošću, nejasno određenje prema ratnim zločinima, i promovisanje zločinaca u heroje sa svih strana direktno vodi ugrožavanju manjinskih zajednica u svim državama", kaže on.\nOn dodaje i kako trend jačanja ekstremne desnice nije zaobišao region.\n"U Hrvatskoj, gdje osim ekstremno desničarskih partija kao što je HČSP, i HDZ i predsjednica Kolinda Grabar Kitarović otvoreno koketiraju sa ustaštvom direktno je ugrozio srpsku manjinu i doveo do talasa nasilja nad Srbima koji su ostali da žive u Hrvatskoj", zaključio je Luka Božović.


BalkanMagazin :: Ekonomski rast niži u evrozoni i celoj EU\nsubota, 03. novembar 2018 06:58\nU evrozoni rast iznosio 1,7, a u celoj Uniji 1,9 posto. Rast osetno niži od najava analitičara\nEkonomski rast u evrozoni usporio se u trećem kvartalu ove godine u odnosu na isti kvartal lane sa 2,2 na 1,7 procenta, a u celoj Evropskoj uniji sa 2,1 na 1,9 posto, saopštio je evropski statistički zavod Evrostat.\nU odnosu na prethodni, tj drugi kvartal ove godine, rast je evrozoni snižen sa 0,4 na 0,2 posto, a u EU sa 0,5 na 0,3 posto.\nRast zaostaje za prognozama analitičara koji su u anketi Rojtersa za evrozonu predviđali godišnji rast od 1,8 posto a kvartalni od 0,4 posto.\nRast u evrozoni je najslabiji od 2014, kada je bio pod jakim uticajem dužničkih problema zemalja ove zone. Prema Rojtersu, na ovakav sadašnji rezultat znatan uticaj bi mogli da imaju problemi u Italiji, trećoj ekonomiji po veličini u evrozoni.\nEvrostat u preliminiranoj proceni nije dao pojedinačne procene rasta za zemlje evrozone ali iz 30. oktobra objavljenih podataka italijanskog statiističkog zavoda, proizilazi da se rast bruto-društvenog proizvoda potpuno zaustavio u ovogodišnjem trećem kvartalu i da je to najslabiji rezultat od poslednjeg kvartala 2014.


Održana 126.redovna sjednica Vlade Bosansko-podrinjskog kantona Goražde\nBesplatni udžbenici za stotinu učenika!\nVlada Bosansko-podrinjskog kantona Goražde pod predsjedavanjem Salka Obhođaša, na početku 126. redovne sjednice vratila je Ministarstvu za finansije na doradu i usaglašavanje prijedlog odluke o izmjenama i dopunama Budžeta BPK-a Goražde za 2005. godinu, te zadužila ovo ministarstvo da organizuje sastanak sa rukovodiocima kantonalnih organa uprave radi usaglašavanja rebalansa budžeta i izrade njegove konačne verzije.\nVlada je donijela Odluku o plaćanju duga za troškove električne energije brojila u zgradi u ulici Seada Sofovića –Sofe br. 9 u iznosu od 3.951,10 KM, kao i zaključak o njegovoj odjavi. Riječ je o zgradi u kojoj se nalazila kantonalna Služba za zapošljavanje i čije je troškove za električnu energiju, prema Ugovoru sačinjenom 2001.godine sve do danas snosila Vlada kantona.\nČlanovi Vlade BPK-a Goražde na ovoj sjednici dali su saglasnost na Pravilnik o izmjenama i dopunama Pravilnika o unutrašnjoj organizaciji i sistematizaciji radnih mjesta u Ministarstvu za boračka pitanja u kojem je dodato novo radno mjesto: stručni saradnik za pravne poslove, te odobrili isplatu novčanih sredstava na ime pomoći za rad udruženja boračkih populacija za mjesec august u iznosu od 5900,00 KM. Na ime naknade za zdravstvenu zaštitu lica kojima je priznato pravo korisnika boračko-invalidske zaštite za mjesec august 2005. godine Vlada je donijela Odluku i o isplati novčanih sredstava Kantonalnom zavodu zdravstvenog osiguranja u iznosu od 2340,00 KM.\nMinistrici za boračka pitanja Vlada je dala saglasnost za potpisivanje Ugovora o ustupanju radova na izradi i ugradnji šehidskih nišana sa firmom „Mermer“d.o.o. iz Goražda, a usvojen je i Izvještaj o utrošku sredstava po programima ovog ministarstva za prvih šest mjeseci ove godine. Tako je, prema ovom Izvještaju, sa koda „Izdaci za kategorije boračkih populacija“ za prvih šest mjesci ove godine utrošeno 107.642,12 KM ili 27% planiranih sredstava, sa koda „Udruženje građana“- 28.650,00 KM ili 43% , sa koda „Nabavka građevina“- 288.969,15 ili 52,5 %, dok je sa koda „Nabavka opreme“utrošeno 1.947,00 Km ili 64,9 % planiranih sredstava.\nI Ministarstvo za socijalnu politiku, zdravstvo, raseljena lica i izbjeglice dobilo je od Vlade saglasnost na izmjenu svog Pravilnika o unutrašnjoj organizaciji i sistematizaciji radnih mjesta koji je dopunjen novim radnim mjestom : Viši samostalni referent za raseljena lica i izbjeglice i humanitarnu pomoć. Ovom ministarstvu odobrena je isplata novčanih sredstava u iznosu od 2.072,00 KM za banjsko i klimatsko liječenje četiri pacijenta u RRC „Fojnica“u Fojnici.\nVlada BPK-a Goražde na ovoj sjednici, donijela je Odluku o odobravanju novčanih sredstava za realizaciju projekta „Stambeno zbrinjavanje socijalno ugroženih povratnika na prostoru Gornjedrinske regije koji žive u šupama, kobilama, podrumima, te pomoć za ugradnju doniranog građevinskog materijala“. Sredstva za realizaciju ovog projekta u iznosu od 52.300,00 KM obezbijedilo je Federalno ministarstvo raseljenih osoba i izbjeglica, a biće dodjeljena korisnicima prema spisku koje je sačinilo resorno kantonalno ministarstvo.\nVlada je odobrila i isplatu novčanih sredstava u iznosu od 48.917,96 KM firmi „Kaja Company“ na troškove implementacije Projekta izgradnje zgrade „Dom“, te usvojila projekat „Finansijska podrška u realizaciji projekta Vlade Japana III grant“ JU Dom zdravlja „Dr.Isak Samokovlija“ Goražde.\nU nastavku sjednice, data je saglasnost Ministarstvu obrazovanja, nauke, kulture i sporta za nabavku udžbenika za stotinu socijalno ugroženih učenika osnovnih i srednjih škola u vrijednosti od 5000,00 KM, kao i saglasnost Školskom odboru OŠ „Mehmedalija Mak Dizdar“ u Vitkovićima da za direktora ponovo imenuje Huseina Halilovića.\nMinistri su razmatrali i usvojili i Informaciju o stanju u oblasti sporta na području Bosansko-podrinjskog kantona Goražde koju je sačinilo resorno ministarstvo za obrazovanje, nauku, kulturu i sport, te utvrdili prijedlog Odluke o prihvatanju organizacije 43-tih Sandžačkih igara u Goraždu i uputili je na dalju skupštinsku proceduru.\nNa ovoj sjednici donesena je Odluka o učešću u zajedničkom finansiranju i izvođenju radova na izgradnji fekalne kanalizacije Goražde-Zupčići- III faza, prema kojoj je za ovu namjenu iz budžeta Ministarstva za privredu izdvojeno 50.000,00 KM. Ovom ministarstvu odobreno je i zaključivanje Ugovora o izvođenju radova na farbanju Donjeg mosta na rijeci Drini sa JKP“6.mart“ Goražde, čija je vrijednost 6.950,00 KM.\nVlada je svojom odlukom odredila ribolovna područja na teritoriji Bosansko-podrinjskog kantona Goražde kojima gazduju tri ribolovna sportska društva: SRD „Goražde“ iz općine Goražde, SRD „Halil Sofradžija „ iz općine Foča-Ustikolina, i SRD „Toplik“ iz općine Pale-Prača.\nRazmatran je i usvojen Izvještaj KMUP-a Goražde za mjesec august 2005. godine, te data saglasnost ovom ministarstvu da izvrši nabavku: dva policijska vozila, dva policijska bicikla i motocikl sa pratećom opremom, kao i drugu opremu neophodnu za efikasan rad policije .\nVlada BPK-a Goražde na 126.redovnoj sjednici dala je svoju saglasnost na Vodič kroz postupak za ostvarivanje prava na pristup informacijama i na Obrazac zahtjeva za pristup informacijama što je u skladu sa implementacijom Zakona o slobodi pristupa informacijama.\nUsvojen je i Izvještaj Kamila Herende o učešću na 10. Ljetnoj školi Skupštine Evropskih regiona održanoj od 28.avgusta do 03. septembra 2005. godine u Mostaru, te odobreno službeno putovanje u Republiku Sloveniju Midhatu Hadžiomeroviću, direktoru Kantonalne uprave za inspekcijske poslove radi prisustva seminaru za provođenje HACCP sistema u oblasti veterinarstva.\nZa najpovoljnijeg ponuđača za nabavku motornog vozila za potrebe BPK-a Goražde, Vlada je izabrala firmu ASA PSS d.o.o iz Sarajeva, dok je za najpovoljnijeg ponuđača za izvođenje radova na dogradnji javne rasvjete u naselju Bogušići izabrana firma „PEŠTEK PROMET“ d.o.o. iz Goražda.\nNa kraju sjednice, Vlada je odobrila nabavku kompjutera učeniku Alenu Muhiću, kao i više novčanih pomoći, od kojih izdvajamo: 2000,00 KM za troškove štampanja knjige „ Sevdalinko, pjesmo nad pjesmama“, autora Radeta Dubljevića iz Sarajeva i 600,00 KM goraždanskoj muzičkoj grupi „Defile zvuka“ za troškove snimanja video spota.


Obuka, kurs i prekvalifikacija za specijalizovanog zavarivača\nZa polaznike koji nisu radili na poslovima specijalizovanog zavarivača i žele da se obuče\nOsposobljavanjem za specijalizovanog zavarivača se stiču znanja i veštine specijalizovanih postupaka zavarivanja: zavarivanje pod praškom, elektrootporno zavarivanje, tačkasto zavarvanje, zavarivanje kotrljanjem, bradavičasto zavarivanje. Polaznici uče kako se priprema materijal za zavarivanje, upoznaju se sa alatima, mašinama i materijalima, upotrebom mašinskih makaza, aparata i aparature za zavarvanje, čišćenjem, brušenjem, doradom i zaštitom gotovih proizvoda.\nObuka se vrši u preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima specijalizovanog zavarivača. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za specijalizovanog zavarivača, Osnovi mašinstva i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za specijalizovanog zavarivača\nPo uspešno položenim ispitima, polaznik dobija diplomu i sertifikat stručne osposobljenosti za specijalizovanog zavarivača sa kojom može raditi u privatnom ili državnom preduzeću na poslovima specijalizovanog zavarivača .\nZa polaznike koji su radili ili rade na poslovima specijalizovanog zavarivača - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima specijalizovanog zavarivača , a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima specijalizovanog zavarivača najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za specijalizovanog zavarivača sa kojom može raditi u privatnom ili državnom preduzeću na poslovima specijalizovanog zavarivača.\nObuka, kurs i prekvalifikacija za presera\nOcrtavanje i obeležavanje\nAlati i mašine za sečenje materijala\nMašine za obradu materijala\nPostavljanje i podešavanje alata na presama\nOdržavanje mašina, alata i pribora\nPresovanje u kalupima\nPolaznici dobijaju SERTIFIKAT STRUČNE OSPOSOBLJENOSTI za PRESERA sa kojim mogu otvoriti svoju zanatsku radnju ili raditi na tim poslovima kod drugog poslodavca\nObuka, kurs i prekvalifikacija za oštrača alata\nMetali i legure : osobine, svojstva i postupci obrade\nObrada metala rezanjem, oštrenjem i bušenjem\nSredstva za hlađenje i podmazivanje brusačkog kamena\nPodmazivanje : mehanizmi, izbor vrste i pravilna primena\nPolaznici dobijaju SERTIFIKAT STRUČNE OSPOSOBLJENOSTI za OŠTRAČA ALATA sa kojim mogu otvoriti svoju zanatsku radnju ili raditi na tim poslovima kod drugog poslodavca\nObuka, kurs i prekvalifikacija za metalorezača\nZa polaznike koji nisu radili na poslovima metalorezača i žele da se obuče\nNa praktičnoj obuci za metalorezača kandidati se obučavaju da brzo, spretno i efikasno vrše rezanje metala. Na obuci se upoznaju sa alatima i mašinama za sečenje metala, postupcima prerade, preradi osnovnih sirovina i oblikovanju i izradu konačnih predmeta, primeni mera bezbednosti i zdravlja na radu.\nObuka se vrši u preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima metalorezača. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za metalorezača, Osnovi struke i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za metalorezača\nPo uspešno položenim ispitima, polaznik dobija diplomu i sertifikat stručne osposobljenosti za metalorezačasa kojom može raditi u privatnom ili državnom preduzeću na poslovima metalorezača.\nZa polaznike koji su radili ili rade na poslovima metalorezača - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima metalorezača, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima metalorezača najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za metalorezača sa kojom može raditi u privatnom ili državnom preduzeću na poslovima metalorezača.\nObuka, kurs i prekvalifikacija za metalobušača\nZa polaznike koji nisu radili na poslovima metalobušača i žele da se obuče\nNa praktičnoj obuci za metalobušača kandidati se obučavaju da brzo, spretno i efikasno vrše izradu i obradu rupe ili otvora na metalnoj površini. Na obuci se upoznaju sa alatima i mašinama za bušenje metala, primeni otpora pri bušenju, preradi osnovnih sirovina i oblikovanju i izradi konačnih predmeta, primeni mera bezbednosti i zdravlja na radu.\nObuka se vrši u preduzećima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima metalobušača. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za metalobušača, Osnovi mašinstva i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za metalobušača\nPo uspešno položenim ispitima, polaznik dobija diplomu i sertifikat stručne osposobljenosti za metalobušača sa kojom može raditi u privatnom ili državnom preduzeću na poslovima metalobušača.\nZa polaznike koji su radili ili rade na poslovima metalobušača- provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima metalobušača, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima metalobušača najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nObuka, kurs i prekvalifikacija za metalobrusača\nTehnološka priprema za brušenje\nPriprema mašine za obradu određenog dela po radnom nalogu - ubacivanje alata u mašinu, umeravanje alata, hvatanje pozicije komada\nObrada predmeta od metala specijalnim brusilicama\nPoslovi rendisanja prema konstruktivnoj dokumentaciji\nKontrola tačnost i kvalitet obrade\nSvakodnevna kontrola i održavanja mašine i alata\nPolaznici dobijaju SERTIFIKAT STRUČNE OSPOSOBLJENOSTI za METALOBRUSAČA sa kojim mogu otvoriti svoju zanatsku radnju ili raditi na tim poslovima kod drugog poslodavca\nObuka, kurs i prekvalifikacija za mehaničara za održavanje kompresora\nAlat i pribor za održavanje kompresora\nPodela i principi rada različitih vrsta kompresora : klipni, rotacioni i spiralni\nTehničko održavanje instalacija kompresora i električnih jedinica\nRedovno servisiranje kompresora : zamena ulja, filtera ulja i vazduha, separatora, regulatora i kaiševa\nRemont vijčanog bloka kompresora, ležajeva elektromontora i kompresorskih glava\nZamena ventilskih ploča i termostata ulja\nPolaznici dobijaju SERTIFIKAT STRUČNE OSPOSOBLJENOSTI za SERVISERA / MEHANIČARA ZA ODRŽAVANJE KOMPRESORA sa kojim mogu otvoriti svoju zanatsku radnju ili raditi na tim poslovima kod drugog poslodavca\nObuka, kurs i prekvalifikacija za mehaničara građevinske mehanizacije - građevinskih mašina\nServis i održavanje građevinske mehanizacije(bager, kiper, buldožer, kamion...)\nOdržavanje hidraulike, popravke mehanike i elektronike\nRadionički remont mašina i opreme\nPolaznici dobijaju SERTIFIKAT STRUČNE OSPOSOBLJENOSTI za MEHANIČARA GRAĐEVINSKE MEHANIZACIJE - GRAĐEVINSKIH MAŠINA sa kojim mogu otvoriti svoju zanatsku radnju ili raditi na tim poslovima kod drugog poslodavca\nutorak, 22 april 2014\nObuka, kurs i prekvalifikacija za građevinskog limara\nIzvođenje limarskih radova vezanih za građevinarstvo (rezanje i krojenje lima, obrada i svijanje, montaža limenih konstrukcija\nPolaznici dobijaju SERTIFIKAT STRUČNE OSPOSOBLJENOSTI za GRAĐEVINSKOG LIMARA sa kojim mogu otvoriti svoju zanatsku radnju ili raditi na tim poslovima kod drugog poslodavca\nObuka, kurs i prekvalifikacija za građevinskog bravara\nPopravka bravarije na građevini : vrata, prozori, čelične konstrukcije\nKontrolisanje i popravka radova koje izvode drugi izvođači na građevini\nPolaznici dobijaju SERTIFIKAT STRUČNE OSPOSOBLJENOSTI za GRAĐEVINSKOG BRAVARA sa kojim mogu otvoriti svoju zanatsku radnju ili raditi na tim poslovima kod drugog poslodavca


Cementara proglasila najbolje projekte konkursa "Za moj Kosjerić" – ZoomUe\nCementara proglasila najbolje projekte konkursa „Za moj Kosjerić“\nby branko · 25 марта, 2015\nKOSJERIĆ-Titan cementara finansiraće sa 20 hilada evra najboljih 11 projekata na konkursu “Za moj Kosjerić” iz oblasti razvoja kulture,obrazovanja,ekologije i socijalnog uključivanja.\nGeneralni direktor Cementare Miroslav Gligorijević ,na dodeli nagrada najboljima,istako je da je konkurs “ZA moj Kosjerić”,koji godinama unazad raspisuje Cementara, jedan od načina uključivanja cele lokalne zajednice da se obezbede bolji uslovi za život.\n“Sva naša ulaganja u lokalnu sredinu,koja od 2002. godine prevazilaze iznos od 15 miliona evra,usmerena su na podršku i pomoć idejama koje unapređuju kvalitet života u Kosjeriću i obezbeđuju održiv razvoj”,naglasio je Gligorijević.\nNajuspešniji na ovogodišnjem konkursu “Za moj Kosjerić” bili su projekti :Pozorištance na Vardi,Ođeci-život i stvaralaštvo Lize Marić Križanić,BUM,Mali opanak,Sveštenik i učitelj Miladin Mišo Zarić,Dečji ekološki karavan,Upravljanje otpadom,Biblioteka u Vrtiću,Svi na poligon,Metereološko-osmatračka stanica Ikar i Znam da i ja mogu.\nBečej prevozu i peroni\nUžički centar za prava deteta u kampanji za poboljšanje odgovora na nasilje nad decom\nby Vesna Đurović · Published 9 септембра, 2017\nNext story Zlatibor počinje promociju letnje turističke sezone\nPrevious story Zavičaj u Vankuveru u novom projektu


Predsednik CG Filip Vujanović u Generalnoj skupštini UN\nPredsednik Crne Gore Filip Vujanović govorio je u sredu na 72. sednici Generalne skupštine Ujedinjenih nacija. Vujanović je istakao da je Crna Gora posvećena vrednostima UN.\n„Kao jedna od najmlađih članica UN, Crna Gora aktivno doprinosi očuvanju mira i bezbjednosti u regionu. Dobrosusedski odnosi i regionalna saradnja na Balkanu su važan prioritet naše spoljne politike. Čvrsto smo opredeljeni za multilateralnu saradnju i afirmaciju medjunardonih organizacija koje doprinose miru i stabilnosti. Crna Gora je odgovoran partner Evropske Unije. Pregovori za članstvo već su obezbijedili značajne ekonomske benefite.“, naveo je crnogorski predsednik.\nVujanović je ukazao na to da se UN moraju priloagoditi novim izazovima poput terorizma, nasilnog ekstremizma, izbegličke krize, siromaštva I kršenja ljudskih prava I ocenio da su mir I održivi razvoj osnovni elementi za ostvarenje ciljeva iz Agende 2030. Crna Gora će, kaže, ostati privržena Pariskom sporazumu o klimatskim promenama, istakao je crnogorski predsednik.\nPredsednik Crne Gore je istakao da njegova zemlja podražava napore za neproloferaciju nukelarnog oružja.\n“Crna Gora snažno osuđuje testiranje nuklearnog oružja od strane Severne Koreje, čime se krše međunarodne obaveze utvrđene rezolucijama Savjeta bezbjednosti i stvara ozbiljna prijetnja globalom miru i bezbjednosti. Podržavamo diplomatske napore usmjerene ka smirivanju trenutne situacije i pozivamo Sjevernu Koreju na povratak punom poštovanju svih međunarodnih obaveza.”, kaže Vujanović.\nPoštovanje ljudskih prava je u fokusu Crne Gore I inicijative pokrenute u poslednje vreme, poput strategije za borbu protiv nasilja nad ženama, kaže Vujanović, Crnu Goru kandiduje za članstvo u Savetu za ljudska prava za period od 2022.-2024. Vujanović je podsetio i da Crna Gora aktivno učestvuje u inicijativama UN za pružanje humanitarne pomoći usled prirodnih katastrofa, konflikata i migrantske krize.


Golubovci: Počeo sa radom servis za psiho-socijalnu pomoći i usluga fizioterapije | Aktuelno\nGolubovci: Počeo sa radom servis za psiho-socijalnu pomoći i usluga fizioterapije\nSvakodnevno, u vremenskom intervalu od 10 do 13 sati, stručni tim (psiholog, socijalni radnik i defektolog, kao i fizioterapeut), daje savjete, uputstva i adekvatne informacije, u cilju poboljšanja i očuvanja njihovih zdravstvenih, fizičkih i mentalnih sposobnosti.\nOd 01. aprila tekuće godine, JU “Centar za pružanje usluga iz oblasti socijalne i dječije zaštite za Opštinu u okviru Glavnog grada Golubovci”, počela je sa pružanjem psiho-socijalne pomoći i usluga fizioterapije, telefonskim i elektronskim putem.\nPored djece i mladih sa smetnjama i teškoćama u razvoju, pomoć dobijaju i sva zainteresovana odrasla lica sa invaliditetom, stara lica, kao i porodice navedenih kategorija, sa područja Opštine Golubovci.\nOd početka rada servisa, sa stručnim radnicima, ostvareno je ukupno 38 komunikacija, i to 11 sa socijalnim radnikom, 9 sa psihologom, 8 sa defektologom i 10 sa fizioterapeutom, odnosno, ostvarena je interakcija sa 16 lica.\nOsim pružanja usluga stručne pomoći, dio građana je, u cilju ostvarivanja nekih prava, koja nijesu iz oblasti ove Javne ustanove, upućen na adrese nadležnih institucija .\n“Pozivamo sve zainteresovane građane, sa područja Opštine u okviru Glavnog grada Golubovci, da nastave da koriste navedeni servis i da nas kontaktiraju uvijek, kada za to imaju potrebu”, navodi se u saopštenju PR službe Glavnog grada.\nBrojevi telefona i e-mail adresa, putem kojih građani mogu ostvariti kontakt su:\nSocijalni radnik: 067/183-447;


Presedan Kosovo ipak odneo pobedu\nKada su Sjedinjene Dr žave i njeni ključni evropski saveznici ignorisali protest Rusije i priznali proglašenje nezavisnosti Kosova u februaru, državni sekretar Kondoliza Rajs je razdragano insistirala na tome da je situacija na Kosovu jedinstvena i da ne predstavlja nikakav međunarodni presedan. Istaknuti članovi međunarodno-političke zajednice u Evropi i Sjedinjenim Državama podržali su njen stav.\nOdluka Moskve, doneta 26. avgusta, da prizna nezavisnost gruzijskih separatističkih enklava Južne Osetije i Abhazije poslužiće kao dokaz u prilog tvrdnje da je takav stav bio arogantan i lakomislen. U roku od samo nekoliko meseci, kosovski presedan je doveo do opasnih tenzija između Rusije i Zapada.\nTeško je zamisliti kako su Vašington i njegovi NATO saveznici mogli još gore da upravljaju situacijom na Kosovu. Zapadna politika je bila neuspešna još od svog početka ranih devedesetih. Kada je Beograd pokušao da savlada separatističku kampanju albanske većine na Kosovu, NATO je intervenisao vazdušnim napadima kako bi naterao Srbiju da kontrolu nad provincijom ustupi međunarodnim okupacionim snagama. NATO je ignorisao oštra i ponovljena negodovanja Moskve i pokazao je prezir prema dugogodišnjem interesu Rusije na Balkanu. Klintonova administracija je takođe zaobišla Savet bezbednosti UN (time i veto Rusije) pri pokretanju te vojne operacije, dalje pokazujući prezir prema pravu Rusije kao stalnom članu Saveta i ključnoj sili u međunarodnom sistemu.\nLideri Rusije su bili besni, ali je Moskva bila isuviše slaba da učini bilo šta osim beskorisnih protesta. Konačno, snage NATO su Moskvi ponudile deo zakasnele rezolucije UN koja je priznavala teritorijalni integritet Srbije, uključujući i Kosovo, iako je ta pokrajina stavljena pod međunarodnu kontrolu. Koliko je ta rezolucija vredela postalo je očigledno 2007. i početkom 2008. kada su Sjedinjene Države i glavne vlade Evropske unije insistirale na nezavisnosti Kosova bez pristanka Beograda i – ponovo – bez dozvole Saveta bezbednosti UN. Moskva je tada upozorila da bi takva akcija predstavljala opasan međunarodni presedan; razne države kao što su Kina, Indija, Indonezija, Španija i Grčka su iskazale istu zabrinutost. Ruski zvaničnici su posebno istakli Abhaziju i Južnu Osetiju kao mesta gde se presedan Kosova može primeniti.\nRusija je sada pokazala da i drugi mogu igrati igru upotrebe vojne sile protiv druge države radi odvajanja nezadovoljne etničke enklave. Ni Sjedinjene Države ni NATO nisu u stanju da učine nešto po tom pitanju.\nUmesto da pogorša već alarmantu tenziju sa Rusijom, Vašington treba da povuče svoju politiku prema Kosovu i zatraži dogovor sa Moskvom. Pozicija SAD i EU po pitanju Kosova je neodrživa, kako sa stanovišta promišljene diplomatije, tako i sa stanovišta osnovne logike. Američki zvaničnici su sebe stavili u nezgodan položaj tvrdeći da je teritorijalni integritet kvazidemokratske Gruzije svetinja, dok teritorijalni integritet u potpunosti demokratske Srbije nije. Štaviše, uprkos očekivanjima lidera u Vašingtonu i Prištini da će većina država brzo priznati nezavisnost Kosova, to je učinilo samo bednih četrdesetsedam država – a i od njih su većina dugogodišnji saveznici Amerike. Ostatak sveta i dalje brine o širim posledicama presedana Kosova i uzdržava se od priznavanja.\nVašington bi Moskvi trebalo da predloži zajedničko diplomatsko povlačenje, u kome bi Sjedinjene Države trebalo da ponište priznavanje nezavisnosti Kosova i da insistiraju na tome da Kosovci prihvate predlog Beograda o pregovaranom statusu „proširene autonomije“ koja je jako blizu de facto nezavisnosti. Očekivalo bi se i od Rusije da prihvati sličnu politiku u vezi sa Abhazijom i Južnom Osetijom.\nAko američki lideri ovo ne predlože, suočiće se sa neprijatnom mogućnošću daljeg demonstriranja nesposobnosti NATO da učini nešto efikasno kako bi preokrenuo ponašanje Rusije u Gruziji. Pogrešni preračuni Amerike su već naglasili nemoć alijanse; to nije lekcija koju bi zvaničnici hteli da učvrste. Štaviše, ako se Vašington i Moskva ne povuku od svojih upornih stavova, odnosi između dve zemlje – već u lošem stanju – bi mogli da se pogoršaju do hladnog rata. I obrnuto, malo zdravog razuma i fleksibilnosti u pogledu dva veoma slična secesionistička pitanja, poslužilo bi kao katalizator za popravljanje ovog važnog odnosa.\n(Autor je potpredsednik studija odbrane i spoljne politike na Cato institutu, autor osam knjiga o međunarodnim poslovima, uključujući Pametna sila: Ka mudroj spoljnoj politici za Ameriku (2008). Takođe je i urednik-saradnik u The National Interest -u.)\n(26.08.2008. The National Interest )


luka jovic real madrid roma transfer edin dzeko zoze murinjo\nSrpski napadač bio mogao da bude rešenje za nedostatak špica nakon odlaska Edina Džeka iz Rome.\nNapadač iz Bosne i Hercegovine bi uskoro trebalo da pojača Inter umesto Romelua Lukakua, a španska "Republika" javlja da će tu rupu popuniti Jović.\nNavodno je sam "kraljevski klub" ponudio Srbina Žozeu Murinju želeći da iskoristi situaciju i rastereti tim, pošto evidentno Luka Jović nije u planovima. Kod Portugalca bi ponovo mogao dobro da zaigra srpski fudbaler i natera čelnike Reala da zažale jer su se olako odrekli Jovića.\nNekadašnji napadač Crvene zvezde je za reprezentaciju Srbije odigrao 14 mečeva i bio strelac pet puta.


Mocartova čuvena opera “Čarobna frula” postaje video-igra (VIDEO) – Bosonoga\nMocartova čuvena opera “Čarobna frula” postaje video-igra (VIDEO)\nMilana Samardžija 25 Marta, 2019 0 0\nJedna od najzavodljivijih opera u istoriji, “Čarobna frula” (“Zauberflöte”) Volfganga Amadeusa Mocarta (Wolfgang Amadeus Mozart) sa glavnim likovima Kraljicom noći i Papagenom, na putu je da postane video-igra.\n“Čarobna frula” je posljednja opera slavnog kompozitora koju je komponovao 1791. godine, a za koju je libreto napisao Emanuel Šikaneder (Emanuel Schikaneder).\nOpera se sastoji od govorenih i pjevanih dijaloga, što je svojstveno formi poznatoj kao Singspiel, a već od prvog izvođenja naišla je na oduševljenje publike.\nVideo-igra “The Flute”, koju kreira gejming kompanija Opus Ludus, izaziva igrača da preuzme ulogu princa Tamina te se uputi u misiju spašavanja princeze Pamine, kćerke Kraljice noći. Put princa Tamina zamišljen je kao svojevrsna avantura, koja obiluje akcionim scenama, borbom i zagonetkama.\nMozart's famous opera The Magic Flute is about to be transformed into a video game https://t.co/JedujA1HVC\n"La flauta mágica" de #Mozart ha sido adaptada para ser un videojuego por la compañía @opusludus\n🎶🎮🎶 #edmusical #musiced #zauberflote pic.twitter.com/0GjHRnrYqo\n— Artlejandra (@artlejandra) March 20, 2019\nSa trajanjem procijenjenim na 2h, opisana je kao 2D “operska video-igra”, prva takve vrste.\n“The Flute” će biti dostupna za mobilne telefone u aprilu.\nNaslovna fotografija: blu-ray.com\nPrethodni članakTrejler za film “Unicorn Store”: Bri Larson stvara magiju u svom režiserskom debiju\nSledeći članakO romanu “Uhvati zeca”: ZEC UHVATIO SREBRNU MEDALJU